text:
Myitkyina, Shatapru:- 31-3-2012 Bat (6) ya.
Mali hte Nmai zup madim hte seng ai masing hpe Gumsan Magam U Thein Sein a aming hte dawm jahkring kau sai rai tim, nhtoi 6-3-2012 ya shani kaw nna Asia World Company hte Miwa CPI Company ni bai shamu shamawt hpang wa ai lam nga ai sha n-ga, Jinghpaw Mungdaw Asuya Wungyichoke Lajawn Ngan Seng a aming hte Tanghpre mare masha Kahtolik Mama du hkra, rim hkrum ai manghkang byin pru wa sai.
Daini nhtoi 31-3-2012 ya shani 10:00 a.m hta Shatapru Kahtolik jawng wang Gawknu kaba hta myitsu salang marai 150 daram du zup nna Mali-Nmai Zup Madim hpe ninghkap ai zuphpawng jawm galaw lai wa sai. Machye machyang rawng nna mungdan hpe gaja wa makawp maga mayu ai myitsu salang ni marai 19 tup gaw, mungkan na ngang kang ai sakse sakgan hte hkrak hkrak madi madun nhtawm, mabyin sat lawat lam ni hpe sakse hkam let, madim hpe ninghkap ai mungga ni tsun shaga lai wa sai.
Grau nna, Amyu Thar Hlutdaw Salang rai nga ai Duwa Jay-Yu-Wu gaw, ndai lam hte seng nna Asuya ni kaw hkrang hkra tsun adawt shakut ai wa rai nga ai. Kaga myitsu salang ni law law tsun shaga ai sakse hkam ai hta, Mali-Nmai Zup Madim a majaw, Jinghpaw Wunpawng buga hte amyu htunghking sha n-ga, Munghpawm Myanmar Mungdan ting a asak sum hten byak wa na re lam sakse hkam dan lai wa sai. Ndai daram law htam ai mungchying shawa ni si ru mat wa ai hpang, Miwa CPI ni bunglat hka wa na gaw, katsan ga na minla ni hpe sa jaw ya na rai kun? nga ma ai. Ya e pyi Tanghpre grupyin ginra na ru hti n dang ai sut rai nhprang ni shaw la kau rau masai. Matut nna shaning 50 ning madu la kau jang, anhte a mungdan gaw ntsin shup la kau ai kumshu pa hte bung mat na ga ai, nga ma ai.
Nnang nawn kaba hkam lu hkra galaw na ga ai nga nna CPI ni tsun ai ga gaw hkam dahka n nga ai. Miwa hta hpaji grau kungkyang ai Japan ni pyi nnang nawn kaba a majaw, nuclear jakrung baw kayun nna jamjau hkrum sha lai wa sai. Mungkan e, Brazil, Pakistan, India, Miwa mung hkan e law law lang hka madim baw ayai nna masha mun sen si ru ai mahkrum madup ni adan aleng mu mada lu nga ai. Anhte gaw n law la ai amyu sha ni ra ga ai.
Mali-Nmai Madim kaw na amyat a 10% lu sha na gaw, mungshawa n rai; lachyawk mi re ai masha ni she rai ma ai. Ngam ai 90% hpe Miwa ni shaning 50 chyup sha kau na rai nga ai. Miwa mung e hka shi hka nu hkying hku nga jawng taw nga ai. Dai de wa galaw lang mu ga. Anhte a buga e anhte pyi n mai nna n galaw ai she re. Anhte ra kadawn mu nna anhte nan galaw yang 100% yawng akyu hkam la na ga ai.
Karai Wa hpan da ai bungli shingra tsawm htap ai lamu ga hpe shinggyim masha n jahten u ga. Sinbo lawu na Mali hka gyip gaw, gyip ra ai majaw she Karai Wa shagyip da ai re. Dai hka gyip hpe adawt malawng kau yang, sanghpaw kaba ni Myitkyina du hkra lung lu na hte, Miwa hpaga rai ni n dut n dang htaw shalet lu na re lam tsun ai hpe hpaji n rawng ai Myen Hpyendu ni kam lai wa sai re. Gaja wa gaw, dai hka gyip adawt malawng kau jang, Myitkyina pa gaw lagyawng hkaraw kaba byin mat na re. Karai Wa galaw da ai amu hpe jahten na galoi n myit ga. Shatsawm jahtap bau rem makawp na sha myit ga, nga ma ai rai.
Ka shana ai:- Mar Mar Kaw


c: text/html

text:
Norway Mungdan kaw du nga Chyu Rum Wunpawng hpung (Kachin Association Norway) hku nna Wunpawng mungdan kata majan tsinyam hkrum nga ai sai daw sai chyen myu sha ni a matu hte tatut shawng lam ginra ni hta apnawng nga ai myu tsaw share ninghkring ni a matu Tsaw Ra myit hte garum ningtum myen gumhpraw lap sen shi manga (kys-1,540,000) tup hpe garum jaw dat ai lam hte dai garum gumhpraw ni hpe seng ang ai committee kaw nna (July 8, 2012) shani atsawm sha hkap la lu sai lam hte, garum jaw ya ai Norway Mungdan kaw du nga ai chyu rum Wunpawng myu sha myit su Kanu, kawa, kahpu kanau ji nban yawng hpe na chying kabu chyeju dum sai lam shana dat ai.
Karum jaw Ya ai Hpu Nau Ji Nban yawng hpe Karai Kasang Bau Sin ya nga U ga hte shaman chyeju jaw u ga,
Sr. Zatau Hkawng Lum
Laiza

robotstxt: allowed

filter: keep


text:
masing shapraw nga ai gaw lam n'tsa na gwi hpe myi hpaw shangun nna san tim pyi chye tsun dan na re.
Mung masa gasi ga ngau hpe pyi mazut mazut,ja-ja, loi zai zai, jai lang yang she manu na sai,masha zai ai nre, masa madaw zai ra nga sai.
Dai ni annau ni mungdan lu na hta hpa grau ahkyak nga ga ai kun?mungdan mung lu chyalu re, shanglawt mung lu chyalu re tim, annau ni shanglawt ai myit jasat, madu myit, magam myit, shawa myit nrawng a yang gaw n'ra gashun sha hkat ai gwi hte sha naw bung na re. Shanglawt lu na de she sa saga ngu shajin mayu ai.
1-Shaning 60 shi ning jan Rawt malan shanglawt hpyi ai hkrun lam.
a, shanglawt lu ra ai.
b, Tinang mungdan tinang makawp maga ra ai.
c, Tinang myu sha ni simsa shimlum rawt jat ra ai.
d, Tinang mungdan tinang ga,tinang tara masing hkrang hte up hkang ra ai.
2-Shawng lam masing jahkrat nna gawda ra ai lam.
I-Shanglawt nlu dingsa laknak n'jahkrat na.
II-Tinang hpai ai laknak tinang hte rau rai ra ai.
III-Tinang lahpan tinang tsap nna shanglawt hpe gasat la ra ai.
IV-Tinang mungdan masat la lu hkra gasat ra ai.
V-Tinang mungdan hte tinang myu a matu galoi mung sadi dung ai hte gasat ra ai.
3-Tinang myu sha yawng gaw hpyen majan byin ai hpe ra awng sharawng ai ni n're,
Tinang mungdan de tawt lai shang wa ai,tinang myu sha hte tinang hpyen dap hpe n'tara ai, roi rip shang gasat zingri nga ai gumshem hpyen hpe tinang mungdan myu sha yawng hte tinang hkum hpe makawp maga ra ai majaw,ninghkap gasat ai.
[a]Mungdan simsa ngwipyaw lam hpe hpyen majan hte galoi mahtai n'tam mayu ai.
[b]Mung masa masing hte rapdaw hte bawngban nna mahtai tam na.
[c]Hpyen majan byin nga ai masa sha anga nga yang galoi simsa lam gabaw n'tam na.
[d]Tinang mungdan manghkang hpe myu lakung,mungchying shawa yawng a n'sen hte mahtai tam na.
[e]mungdan shanglawt simsa lam hpe shinggyin nauna myit,Karai masa hte saboi n'tsa rapdaw kaw shimanyi ai myit hte bawngban na,majan hte galoi mahtai n'tam na.
[f]UN-ASEAN-UNFC hku bawngban sa na.
4-Shanglawt n'lu dingsa tinang akyu ara, n'tam ai,tinang myu sha a shawng lam maka hpe tinang dawdan hparan lu hkra gaw gap sa na.
5-Panglung ga sadi hpe mahta nna Democracy hkrang hte myit hpraw sanseng ai, bawsang yawng a lu gin ai ahkaw ahkang nga yang chyu mung hpawm hta shang lawm nna mung hpawm hku shang tsap sa wa na hpe myit yu na.
[a]Tinang mungdan ginra buga hta majan sha abyin nga dingsa mung masa bawngban nmai ai.
[b]Tinang ginra hta tara tawtlai nna shinggyin ahkaw ahkang n'lang ai roirip zingri nga dingsa mung masa nmai bawngban ai.
[c]Bawsang yawng a ginra ni hta jung tawn ai, htu tawn ai hpyen hpung n'dawm dingsa mung masa nmai bawngban ai.
[d]Hpyen yen tsin yam ni hpe myen asuya hku nna, UN hte kaga masa hku garum ningtum wa ai lam hpe
nhpaw ya dingsa mung masa nmai bawngban ai.
[e]Tinang myu sha ni hte bawsang myu sha yawng hpe n'Tara ai rim sharen da ai,bawng masha htawng masha yawng hpe ndat ya dingsa nmai bawngban ai.
[f]Tinang mungdan ginra hta miwa hte hpaga pawng nna galaw tawn ai masing yawng n'jahkring dingsa n'mai bawngban ai.
[g]2008 ning Tara hkrang n'galai dingsa, Tara masing ningnan n'gyin shalat dingsa n'mai bawngban ai.
[h]Hpyen du kaba ni hpyi galai masu nna gawda ai,rapdaw hpe dawm kau na,bawsang yawng mungchying shawa yawng ra awng sharawng ai democracy tara hkrang hte wanglu wanglang Ra lata poi ningnan bai n'galaw dingsa bawngban ai lachyum npru ai.n'bawngban na.
[i]Gumshem Tara magam hkrang hpe n'galai dingsa n'mai bawngban ai.
[j]Democracy hkrang hte masha ahkaw ahkang lu ai, shimlum simsa ai,sinat mahku zim ai shani she bawngban na.
Shaning (60) ning jang dudaw saihkaw jamjau hkam nna arang kaba bang lai wa sai, myu a matu tengman ai, padang hkrun lam majan hpe padang sha ndip la dingsa,shanglawt sha, n'lu dingsa galoi lata sharawt asum jaw na nre hte langai sha ngam tim myu sha yawng a, akyu ara a matu gasat na.
Sai hpaw galai kau tim Wp rusai labau n'mat ai, WP myu sha labau rum ai chyurum ai annau ni lakung 6 raitim makyit langai sha,makru masum jung,mayu-dama-kahpu kanau, 3 raitim 1 sha, myithkrum shabawn let, manau rau nau ai annau ni, tinang mungdan hpe Awmdawm shanglawt gasat la lu na de n'hkring n'sa rawt sa wa ga. Mangshi manau Mungkan manau hta myit hkrum mangrum manau rau nau let mungkan hta danhkawng ai amyu, shanglawt ai amyu, Tinang Dawghkawn jung da lu hkra, Shanglawt ai mungdan ngu ndau shabra lu hkra rawt sa wa ga.
Mangshi manau gaw wunli lu ai,Marai masum htawk yang panglai hpe pyi htawk dang ai da, Masum raitim langai sha tai saga.
Baren Numraw


text:
Karai Kasang a Shaman Chyeju jaw e, JINGHPAW KASA BLOG (3) NING du hkra ngang grin nga lu ai re hpe kam ai.
JINGHPAW KASA BLOG hta n hkum n tsup ai lam, ra rawng ai lam ni law law nga ai rai tim myit galu kaba ai hte sa du n gun jaw nga ai Nu Wa Mung Chying Shawa masha yawng hpe mung JINGHPAW KASA BLOG kawn n dang tsun hkra chyeju dum n ngai. Wunpawng Myu Sha ni yawng n gun jaw la nga ai majaw JINGHPAW KASA BLOG ngang grin nga ai re lam hpe yin la n ngai. Dai ni ten du hkra n gun jaw nga ai majaw mung grai kabu myit dik, chyeju dum ai.
JINGHPAW KASA kawn lak san chyeju dum shagrau ging ai chyeju madu ni mung nga ai. Chyeju dum mayu n ngai.
1. JINGHPAW KASA BLOG hpe Shiga hti shawa masha ni myit shang sha hkra galaw gram lajang ya ai hte Blog hte seng nna ra wa ai a ten shagu garum ya nga ai Manang wa Tsumhpawng Ja La hpe n dang tsun hkra chyeju dum ai.
2. JINGHPAW KASA BLOG hta Computer machye machyang ni hpe ka mara ya ai sha n ga, JINGHPAW KASA BLOG kaw mara na matu Jinghpaw Yungwi mahkawn ni hpe grai tsawm htap hkra galaw ya ai Manang wa Shd. Mut Tsawm hpe mung chyeju dum la n ngai.
3. JINGHPAW KASA BLOG kawn Mungkan shara shagu de chyam bra nga ai Wunpawng Myu Sha ni Jinghpaw Mung kata byin nga ai lam ni hpe a ten dep chye lu, hti la lu na matu Shiga ni hpe shalai ya nga ai Jinghpaw Mung kata Shawnglam majan pa hta du nga ai Myu Tsaw, Mung Tsaw Share Ninghkring ni hte magam gun ni yawng hpe mung chyeju dum dat n ngai.
4. JINGHPAW KASA BLOG kawn Wunpawng Myu Sha ni chye ging ai, chye da ra ai lam ni hpe laika gasi hte ka nna shadum, sharin ya nga ai Mungdan shara shagu na Hkawp Myitsu Salang ni ma hkra hpe mung chyeju dum ai lam tsun shana mayu n ngai.
5. JINGHPAW KASA BLOG na Shiga ni hpe Maigan myu sha ni mung hti la lu hkra, grai n rau ai lapran kaw na Shiga ni hpe English hku ka gale ya ai Hkau Williams Maran Naw Di hpe mung n dang tsun hkra chyeju dum n ngai.
6. JINGHPAW KASA BLOG hpe sa du n gun jaw nga ai Nu Wa Mung Chying Sha ni yawng hte JINGHPAW KASA hpe hpaji jaw lam madun garum ya nga ai Chyeju Madu ni yawng hpe mung na chying wa chyeju dum n ngai.
JINGHPAW KASA hku nna myit dik ai lam langai mi nga ai, dai gaw, n chye n kaw ai rai tim Wunpawng Myu Sha ni a matu jut shara mi kawn lu ap nawng taw ai majaw re. Matut nna mung Wunpawng Myu Sha ni yawng a matu dang di dang dep ai made shakut mat wa na n ngai. JINGHPAW KASA BLOG a Shiga hti Kanu Kawa, Kahpu Kanau myitsu ji nban yawng mung JINGHPAW KASA hpe hpaji jaw, n gun jaw, lam madun ya na matu ja ja garum hpyi dat lu n ngai law.
Yawng hpe tut nawng chyeju dum nga let,
Jinghpaw Kasa


text:
Map chye yu yang gaw, anhte a myu tsaw ni, share shagan ni, ningbaw ningla ni kade daram shakut shaja lai wa sai, kade daram zai ladat shaw nna woi awn nga ai, nga ai hpe mu na rai nga madai. Ya na daram aten galu garawt nna, hkrat sum ai lam yawm dik hte shakut shaja lu mat wa ai gaw, Karai a shaman chyeju san san hte chyoi pra ai Wenyi a lam madun ya ai hta, hkan sa ai majaw nan rai sai. Karai hpe chyeju dum shakawn ai hte, myu tsaw ni, share shagan ni, ningbaw ningla ni hpe chyeju dum nngai.
Anhte myu sha shada da madi shadaw ai lam mung, grai law nga saga ai. Akyu hpyi ai ni mung, shakut shaja nna, akyu hpyi nga ga ai.
Anhte a amyu ni gaw, "Consistency", "Tutnawng dingyang, myit maju jung nna galaw sa ai" lam hta sha ningra sai. Tai wa laja lana gasat jang she, anhte myit rawt ai, akyu hpyi shakut ai. Tai wa hkring sa la ai aten hta, anhte bai pyaw hkawm sai. Gabaw amyu myu hke Karai shakawn nga masat la nna, pyaw chyai ai mung law ga ai.
Shawng lam na myu tsaw ni gaw, 5 ning shata 6 tup, asak ap nawng da let, nam rawng nna, shakut masai. Ningbaw ni mung, shani shana, myu sha lam sha myit, sawn bawngban woi awn nga ma ai.
Nang gaw aten kade jaw sai kun?
Kade daram gara hku ap nawng da sai kun?
Hpa wa galaw da ngut sai majaw, Wunpawng Mungdan Shanglawt Asuya hpe jahpoi ahpyak nga ai kun?
Kade daram gara hku ap nawng da sai kun?
Hpa wa galaw da ngut sai majaw, Wunpawng Mungdan Shanglawt Asuya hpe jahpoi ahpyak nga ai kun?


text:
July (4) bat Masum
Wunpawng Mungdan Shanglawt Asuya Dingdung Ginwang Ginjaw Pati Komiti Tingyang Up (Div. O) woi awn let July (3) ya shani daw hkying (2:00pm kawn 2:30pm) lapran hta Magam Dap, Makan Dap shagu na hpa-awn ni, Amyu Shayi Komiti ni, Wenyi lam woi Kanu Kawa sara ni hte rau, Padang Hkrun Lam Majan hta hkala nba hkrum ai a majaw, Dap Ba (1) Hpyen Tsi Rung kaw tsi tsi hkam la nga ai Magam gun share shagan ni hte Dap Ba grup yin mare na mung shawa ni Hka Li, Kan Hkyeng, Wa Bru, Wa Brat ana zin li a majaw, N-gum La Mung Shawa Tsi Rung kaw tsi tsi hkam la nga ai machyi masha ni hpe sa du gawan gatsan n'gun jaw akyu hpyi ya ai lam galaw lai wa sai lam shiga na chye lu ai.


text:
Ndai ga hpe laika hti ai Wunpawng sha ni yawng na yu na re sha n-ga, n dai ga hpe tsun hpang ai gaw, Tibaw hkaw hkam nawku daw jau ai hpung kyi kaba wa a myi htoi ga re nga ma ai. Ndai myi htoi ga ( dabawng ) a majaw, masu ka myen gum shem gaw, Wunpawng sha ni myu kaji sha rai tim grai hkrit ai gaw dai ni sha n re moi kaw na rai nga nu ai. Sa wa myen ni Wunpawng sha ni hpe hkrit ai lam gaw n dai sha n re. kaga mung naw nga ai. Myen munghpawng shang lawt lu ngut ai hpang Wunpawng sha ni gaw myen hpe hkye da ai myen a chyeju madu re. Wunpawng sha ni prat tup chyeju madu tai nga na hpe n ra ai majaw, chyeju dum na malai, galoi mung chyeju n dum ra mat hkra myu shamat kau mayu ai myit rawng lu ai. Bai myu kaji ni yawng pawng nna, myen munghpawm ngu ai tai wa hkra, shan the myen ni n-gun kaba hkra rai na matu panglung ga sadi a majaw byin wa ai lam re. Dai ga sadi hpe myit hkrum lawm ai Sam the Hkang myu sha ni gaw Jinghpaw myu sha ni hpe kam hpa nna, myit hkrum ai re. Myen hpe kam nna, myit hkrum ai n re. Jinghpaw Wunpawng myu sha ni hpe chyeju dum ging dik ai rai tim, myu shamyit kau na she bai gyam wa ma ai. N dai gaw hkaw hkam wang na n ri hpe n-gup the makrang lu ai shangun ma, chyeju madu Hka U hpe nyet kau ai majaw, n ri htinggrang nna si mat ai the bung hkyen nga masai law.
Chyeju madu rai nga ai Wunpawng sha La hpe mu jang asak 70 dingla hpe pyi nngam gap sat, num ma hpe mu jang ra ai hku roi rip la, rawng da ai u hpe zawn rim da nna kam ai shaloi roi la nna roi ngut jang sat kau ai. Hkum rai n kung ai ma kanu hpe du hkra roi rip ai. Masha n re du sat pyi hkalung woi ai kanu hpe koi gam ma ai. Ndai daram zai ai sa wa ni a lam hpe maram yu yang shan the a matu hpang jahtum nhtoi rai nga sai ngu ai gaw asan sha re. Karai masa hku yu yang mung, nseng n ang ai n tara ai hku roi rip ai lam hpe Karai Kasang n ra ai. N dai dip sha, roi sha, zing ri zingrat hkrum sha nga ai kaw na shalawt dat lu ai gaw Karai Kasang chyu sha re. Shi a hpung shingkang gaw Jinghpaw Wunpawng sha ni hta dan dawng nga sai re. Ndai daram law la ai hk.m.y , hk .l.y sa wa hpe kasat shingdang da ai gaw, Karai Kasang a n-gun n lawm yang nmai byin ai.
Hpa majaw myen mung ting na myen hpen la ni hpe Jinghpaw mung de dat nna gasat shangun ra ai i?. Anhte hpa mara lu ai i?.Anhte hpa shut ai i?. Anhte mungdan n tsa anhte nga ai mara re i?. La du ai rai yang gaw langai the langai gasat ga. Shing n rai Jinghpaw wunpawng langai the Myen sa wa marai lahkawng gasat ga. Dai hku rai yang la du ndai ngu masat ya mayu ai. Ya gaw wunpawng sha langai hpe sa wa marai shi daram jawm gasat nga ai, tara ai ngu gara hku tsun na i? Kade the mi jawm gasat tim shahte dang na lam nnga sai. Dawm na lam sha rai manu ai. N htoi kru ya e daw the KIA hpe gasat shamyit kau na nga ai wa, shata jahku maga de du wa nga sai majaw, sa wa n gun gaw n dai the tha n jat sai. Shanthe n-gun gaw shani chyingtung n rai shana de du mat sai. Shanthe shawng gasat shamyit na nga ai re. shanthe n lu shamyit ai majaw shanthe mahtang sum sai ngu mai tsun sai. Shang lawt gaw myit masa hta mung, hpyen masa hta mung dang nga sai law. Nnan e shanhte ni myit ladat the gasat ai. Dai hpang n-gun kaba the gasat bang wa jang shanglawt ni hkrit nna, shanthe shangun ai yawng hkraw ya na shadu ai re. Raitim shanglawt ni n hkrit ai. Hpa majaw, shanhte a shingdu kaw Wunpawng myu sha ni yawng madi shadaw n-gun jaw nga ai. Karai Kasang mung lawm taw nga ai.
Kade nna yang shanlawt gaw, bum kaw na pa ga de gasat yu wa ra sana re. Sa wa ni hpe shanhte a shara lai hkra gawt kau ra na re. Sa wa ni sa gasat na hpe n la taw ai sha, gawt ai hku nna she gasat ra sai. Hpyen hpe matsan nmai dum ai. Matsan dum jang anhte hpe htang kaji nna, shanhte n-gun bai awai la lu na re. Dai majaw hpyen gaw hpyen sha re. matsan ndum ga. Mu bum kaw shanglawt ni wang da ai myen ni gaw, shanhte hpe n-gap na matu, shanhte mung n-gap na nga nna, jak the shanglawt ni hpe tsun ma ai da. wang da ai shanglawt ni tsun yang mung, sa wa ni pru hkawm ai lam nnga yang n gap na matu, n tsa kaw na matsun da ma ai nga tsun ma ai.Ndai gaw rim la ai yu hpe rai n sha yang dat yu , rim yu di shala chyai ai Nyau the bung nga ai. Shala chyai nna lawt mat wa ai yu mung law law nga ai hpe dum ga. Lama rai nna, sa wa ni mahtang shanglawt hpe wang da ai rai yang, n dai zawn sha sin nga na ma ai kun? Gasat ai gaw sin taw na matu nre. Padang dip lu na matu she re. Kachyi mi pyi hkyam sa n mai jaw ai law.
Ya dai ni myen mung gaw lawan dik ai hku galai shai wa nga ai nga nna, mungkan shara shagu na Sha Shu (shu chyit ) ni gaw, myen mung de htim bang hkyen hkyen rai nga ma ai. Hkum kam dam kadai kam yang kadai myit malai kaba lu na hkrai sha re. Myen ngu ai myit kaja n rawng ai. Ya kaja ai zawn zawn re gaw kaja masu ai sha re. Si tim pyi n dai amyu myit malai lu ai baw n re. Sanction hpe dawm kau sana zawn zawn, a rang madu ni kaput shang wa sana zawn zawn, nga tim, American mung chyahkri gaw n re yaw. 23/02/12 ya shana na BBC kaw Human right kaw na salang kaba langai mi tsun ai gaw, “myen mung gaw grai kaja ai maga de galai shai wa nga ai zawn zawn nga tim, Jinghpaw mung de du ai shaloi gaw, myen atsu ya a hpyen la ni gaw Jinghpaw myu sha mare masha num ma ni hpe n seng n ang roi rip ai, la ni hpe zingri sat ai, dum nta ni hpe nat kau ya ai,arung aria the du sat yam nga ni hpe mya la ya ai, masha a ahkaw ahkang tawt lai ai ni gaw mi na hta grau sawng nga ai” nga tsun lai wa sai.
Bai amyu baw sang n kau mi gaw,UNFC kaw malawm shang da ai rai tim, tinang myu sha ting gyeng lawt lam a matu,sa wa hpe kam nna ahpung the ahpung sa wa ni the simsa lam myit hkrum lik mat htu nga ma ai. Ndai ni gaw sagu hpyi hpung ai sharaw a myit masin hpe n chye ai majaw, kadawng bang ai lam rai nga ai. Rai tim sa wa ni a kraw chyayat hpe aten dep chye ai ni gaw, chye ai the rau bai n htang ninghkap gasat hpang masai. DKBA ni Dingda sam SSA ni gaw simsa likmat htu ngut nna, dung ai punghkum pyi rai n lum yang bai gasat hpang masai. Kaga ngam nga ai wu hpung ni yawng mung dai ni n rai yang hpawt ni sa wa the lam bai garan na sha re.
Rai yang myen munghpawm baw san ni sa wa the n pawng yang kadai the pawng na? ndai gaw Wunpawng myu sha ni htai ya na mahtai re. Shanglawt atsu ya gaw sa wa ni the bawng ban ai hta tinang myu sha ni a matu sha n re. Munghpawm mungdan kata na myu baw sang ni yawng a lawt lam hpe woi tam ladat shaw bawng ban nga ai ni re. Grau nna gaw sa wa ni hkrit dik ai UNFC hpe woi awn hkrang shapraw nga ai re. Du wa na lani mi hta amyu baw sang ni yawng gaw, myen sa wa hpe myit machyi myit htum mat nna, Wunpawng shanglawt woi awn ai UNFC de shang wa nna, munghpawm amyu baw sang yawng sa wa myen hpe jawm gasat dat ai shaloi, myen sa wa mungdan gaw moi na soviet union ga ayai mat wa ai zawn, ga ayai mat nna, amyu baw sang ni yawng gaw madu mungdaw hpe madu up hkang nna, jet ai munghpawm langai byin pru wa na ra ai. Dai hta myen mung gaw anhte kaw nlawm mat na sai. Dai munghpawm hpe kahpu kawa tai nna, rap rap ra ra myit hkrum mang rum let woi awn zinlum ya nga na Gumrawng Gum tsa gaw, anhte Jinghpaw Wunpawng shanglawt atsu ya nan rai na rai nga ai law. Dai majaw myi htoi ga kaw tsun ai “Kachin Kalay Nan Htai Ma Aye” ndai kaja nan byin jang she munghpawm mungdan sim sa ngwi pyaw na re. Karai Kasang shaman ya u ga. Amen.
Wunpawng sha ni yawng hpe tsaw ra hkung ga let,
Agu Namti


text:
3 comments:
- Unknown said...
-
ya na zawng update byin taw ai movie file ni hpe law law lu madun jan grau hkrat ai ,maikan ting mung law law chye wa lu na re, mai byin jang jinghpaw kasa hku na latsan youtube kaw movie file ni hpe up to date upload galaw taw jan grau hkrat na re ngu mu mada ai ..
- March 25, 2012 at 11:01 PM
- gawluyaku said...
-
grai myit n pyaw ai law ya naa zawn na lu mu lu
anhte yawng myit n daw gaw anhte kam ai karai kasang gaw dai hku gaw n gabai da na re
a sak gaba gaji gaba yawng hpe k.k gaw makawp maga ya u ga. kyuhpyi garum nga n ngai
dang di dang dep ai daram garum madi nga ai
hkam jan ai a tsam myit ngyan hpa ji hpung shin kan k.k jaw ya u ga
- March 26, 2012 at 12:03 AM
- w.p shadang said...
-
mai gan mung dan shagu du nga ai w.p myu sha ni a mying jahpan yawng hta yang kaja na re.ya aten w.p myu sha ni hte w.p mung dan a matu grai ahkyak nga ai aten rai nga sai.a sak ram ai myu sha ni yawng lak nak hpai majan shang wa na aten rai sai majaw mung dan kata,mung dan shing gan mai gan mung dan shara shagu hkan du nga ai w.p myu sha ni K.I.A hpyen dap de sa wa lu na matu hkrung lam shagu lam woi la na a hkyak nga sai.....
- March 26, 2012 at 8:08 AM


text:
YANG LU HTE LAU HPAI HPYEN YEN DABANG HTAWT RA SAI
Labels: Jinghpaw Mung Shiga
3 comments:
- Anonymous said...
-
K.I.A/K.I.O ningbaw ning la ni mung jinghpaw mung kaw nga taw nga ai Myiwa mung chying sha ni a gun rai tam ai bungli ni hpe tsep kawp jahkring kau ya ra na ten rai nga sai re.Ning re nkalaw gwi jang gaw anhte myusha ni hpe da sang roi ai K.I.O/K.I.A re na ra ai.Ti nang nga pyaw mayu na shanglawt magam gun ai tai wa na ra ai.Yuzana company hpe mung sen 500 kys la di n jahten kau ya na matu mayun gumhpraw la kau sai re nga ai.dai hpe yu yang dai shara kaw na myusha ni a mare nta ni zing la kau ya ai hpe K.I.O/K.I.A gaw loi pyi myit npyaw ya lawm ai lam n-nga ai ga re nga ai.Ti-nang a sutgan n jahten hkrum jang rai sai nga hpan wa n-re nga a ni?K.K man hta tengman ai myu makawp maga lam re nga ai kun myit yu ga.A ri ahpri lu na lam ntai ga le yaw
- July 22, 2012 at 12:37 AM
- Anonymous said...
-
KIO /A Ning Baw Ni e nan hte JaJa sha n tsun lawm yang gaw Anhte mung ma sha Ni gaw Grau yak hta yak wa nga ga ai le.Anhte Jinghpaw mung Sammung Hkan na MiWa ni hpe mung gau Kau yang Mai na re.bai na Myen Miwa Ni Hkan na mayun gumhpraw sha ai KIO /A Slg .. N Kau hpe Mung a tsawm zep n na a ri jaw ra na re ngu mu ai..Myu hte Mungdan a matu teng sha ap nawng nga ai myutsaw Mung tsaw KIO/A Ni yawng a N tsa KK bau sin nga u ga..Amen...
- July 22, 2012 at 3:24 AM
- Anonymous said...
-
KIO/KIA ni e shinggyin lailen nlang ai MYI WA myu ni hpe jing hku ngu na gaw nmai masat na sai.jinghpaw mung kata kaw hpaga lam amyu myu hte tam sha nga ai ndai ni hpe anhte myit hkrum myit ra ai hte gumlau ra na sai.MYI WA ni jaw ai mayun kumhpa hpe tsep kawp nla hkra shakut sa wa ga.
- July 22, 2012 at 7:09 PM


text:
SADUNG, SAGA PA MARE MASHA NI KAWN MYEN NI SEN (70) JAN MYA LA
Labels: Jinghpaw Mung Shiga
7 comments:
- padang yesu said...
-
Lam amyu myu hku ndai myen hpyen ni hpe lawan ai hku la kau ga.ja ja ning hkap kau sa wa ga.myen gaw sa nat langda ai ni hpe shi shagri bret na ram hkrit tsang nga ai.yu mau mahka nga yang gaw dai hta grau adip arit mya lu mya lagu ladu shalai rai wa che ai.ndai lam hpe hkum dek hparang lu na gaw,LA,NUM sak ram yawng ya ten rai sai AUNG DAWM PADANG lu wa na matu Ginjaw de ya jang raw ga.
- September 3, 2012 at 12:01 AM
- Myujet said...
-
Myen .ngu ai hpe nau nju mat ai majaw myen hku kyuhpyi,mahkawn shakawn
na pyi nkam mat sai
- September 3, 2012 at 12:50 AM
- Anonymous said...
-
Re law Myujet...anhte amyu sha ni mung tinang ai laika ga hte ka tawn ai Chyum laika, mahkawn mangui ni lu da ai ni re majaw hpa na wa Myen ni aga shap lang ra sana ma...
- September 3, 2012 at 1:14 AM
- hkunman said...
-
Jinghpaw Wunpawng Myusha yawng hte e....,dai zawn re MYEN a-n-shawp n-kap ai lam hpe.... Mungkan de a-tsawm shana sha dat mu lo......
- September 3, 2012 at 7:31 AM
- TsaBaGam said...
-
MyuJet: nang tsun ai grai jaw ai. Ya ten jpwp myu sha ni gaw tsinyam hkrum, share shagan ni gaw myen hpe anut rai nga ai ten jp laika, ga hpe n kam shaga, nkam lang rai nna jinghpaw nawku jawng she nga tim myen hku nawku ai de chyu sa nawku lawm.. Hpang jahtum gaw jp ga shaga yang pai pai nga dum ti myen ga sha shaga manu mat ai jpwp myu sha ni hpe mu ai majaw grai yawn n ma re law. Myen ga hpe sha jai lang shaga ai wa gaw majan hta hkrat sum lawm ai wa nan re ngu masat la mai ai. Dai majaw anhte jpwp myu sha ni yawng hpung makam masham hta mi rai rai, hpa lam hta mi rai rai tinang a ga, laika hpe madung da n na jai lang sa wa ga.
- September 3, 2012 at 7:52 AM
- Gawgaptu said...
-
KK a gumhpraw mung lawm ai. Ndai sawa ni hkum ding dek katut sha na re.
- September 3, 2012 at 9:00 AM
- Anonymous said...
-
Karai Kasang hpe ngawn nsawn ,hpya sha ,mya sha ai ni a majan gaw ayai aya si htum mat na ni rai masai
- September 3, 2012 at 1:56 PM


text:
Nga langai mi yat manam ai ninghkan, htingga ting hpe manam hkying ai shadu kau hkrum ai mung byin chye ai shingra masa nan rai nga ai. Maka n kap ai masha langai lahkawng a majaw, poi sa shawa law law wa shatan dinglun ai hkrum ra mat sai. Grau nna myitsu salang, hpa-awn tai ai ni, ja gumhpraw arang shaw nna n-gun kaba dat ai ni a matu gaw, yawn hpa wa rai nga ai.
Tsun mayu ai gaw kaga n rai; Mangshi Mungkan Manau Poi sa ai myitsu salang ni gaw grai kabu myit dik let nhtang du wa sai. Myitkyina, Manmaw, Maija Yang, Laiza, Shwegu, Manje, Kutkai, Lashio, Muse, Mandale, Yangon, Chiangmai, Bangkok, Kuala Lumpur, Singapore, Kunming, Sipsong Banna, Hpu-e, Nukyang, Guijio, Taiwan, India, London, USA, mungkan ting chyam bra nga ai Jinghpaw Wunpawng sha ni hkrum zup let, htunghking lam, laili laika lam hte ginru ginsa labau lam ni tsun hkai jahta, bawngban sama la lu ai gaw, ja gumhpraw hte mari la n lu ai ahkaw ahkang, prat mi hta kalang byin hkrum yak ai awng padang lam nan rai sai law! nga ma ai.
Rai tim, Yuda Iskarut a amyu ni gaw, hkanghkyi yi wunawng hku nna shang lawm lai wa sai lam chye lu nga ai. Dai hkanghkyi yi ni gaw, jahtawng htu ai hpan ni nan mung rai nna, lai sai Asean Zuphpawng hta mung, Indonedia de sa du ahkyak lawm nang ai ni re nga ma ai. Shanhte du hkawm ai shara ni hta, hkrum zup ai masha ni hpe, Jinghpaw mung kata grai simsa ai lam, gasat gala majan hpa n nga ai lam, mungshawa ni angwi apyaw myit amu nga shajang ma ai lam, n teng n man ai ga ni sakse hkam hkawm ai lam chye lu ai. Mungdan dinghku majan a lam masha ni hkap san jang mung, tsun n ram ai kashun kashe lagut damya masha ni sha re nga nna, ahpa atang tsun shagrit kau ai lam na chye lu ai.
Daini Myanmar mungdan gaw, ning re ai sawt ai masha ni a akyang numdun sha n tsai yang, prat dingsa jamjau hkrum nga na sha re. Mung up ai du magam ni kawan katsan du hkawm jang, jahkring mi myi gan gale kau ya na hku gan gawat shatsawm da chye ma ai. Newin gaw, shi shalat da ai MSL masha ni a majaw, shi nan bai hkrat sum ra mat sai re. 2012 ning, January (10) ya shani, Myitkyina e, Jinghpaw Mungdaw Manau Poi hpe grai galaw sharawng ai ni nga sai re. Hpa majaw nga yang, Jinghpaw mung kata dinghku majan n nga ai, grai simsa ga ai, ngu ai hku mungkan hpe masu hkalem nna, ahkaw ahkang gyam na maw mawn lai wa sai re. Maisau hte galaw ai hkanghkyi tsip hpe, wut wahpang lungpu shatai la mayu nga ma ai re.
Chyoipra ai Chyum Laika, Shk.Kd. 137:4 hta, — Masha tsasam a mung hta e, Yehowa a mahkawn mangoi ga hpe, Anhte kaning rai mahkawn mangoi lu na law e? — nga nna rawng nga ai. Israela masha ni Babylon mung e bawng dung nga yang, shanhte a tingse ni dum let, mahkawn mangoi dan na matu, Babylon masha ni hpyi ma ai. Pyaw ai nsen madat mayu nna n rai; Israela ni nawku ai Yehowa Karai Kasang hpe jahpoi asawng ya mayu nna she rai ma ai. Israela masha ni chyawm gaw, sat yang sat, nat yang nat, hkraw ya mu ai n rai. Daniela gaw dai ten hta Yehowa hpe hkrit hkungga let, magrau grang dik ai wa rai nga ai. Hkanghkyi lawng hta jahkrat bang ai du hkra shi hkrum nu ai.
Mangshi Mungkan Manau Poi gaw, Miwa mung na Jinghpaw Wunpawng Manau Poi she rai nga ai. Pyaw daw kadaw na matu galaw ai n rai; ja gumhpraw tawn shara n nga nna jai ayai kau ai n rai; Jinghpaw Wunpawng sha ni shada zinlum hkat lu na matu she yaw shada ai. Gaja wa mung manu jahpu n dawdan lu ai akyu ara ni hkam la shajang sai. Rai tim sawt ai masha, hkanghkyi kinyu ni hkan shayuk nang ai lam nga sai hpe mung na chye lu ga ai. Adam hpe gunglau ai Ewa zawn, shanhte rai na sai. Shanhte a shingdu e satan lapu kaba gaw shinglet kabra shadap lang let, gumkan taw nga ai. Shanhte hkam la na shabrai gaw, “Myit malai hpang hkrat ai baw hkrat sum lam” sha rai na malu ai.
Hkra Kawyeng nsen zawn, mungshawa hte myu a ningbaw ningla ni hpe aten man man sadi jaw shadum ya nga ai ningka munu “Naw Hkam, Baren Numraw, La Ring, Gu Namti, Watsat Hku Chyingtek hte Ja Tawng Naw” ni hpe chyeju dum hkungga let,
Loimyebum


text:
Ding hpring n-gup, Asak hka sup;
Tara n lang, Agang chyamang;
Dinghpring shinglet, Gumhpraw ajet;
Dinghpring marit, Lam sh’gu myit dik;
T’ra n lang wa, Bungsha hkoi na;
Karai hpe hkrit, Hkungga ai myit;
Asak galu, Myit ai kaw du;
T’ra n lang, Sak k’dun magang;
Kabu gara, Dinghpring ai wa;
Tara n lang, Myit m’da chyalang;
Hten bya mat na, Matsing mai nga;
Karai a lam, Tengman sham kam;
Kam sham ai wa, Atsam lu na;
N hkru amu, Galaw wa m’tu;
Hten bya lam chyu, Byin tai ai mu;
Dinghpring ai wa, N shamawt hkawm ra;
T’ra n lang wa, Shanu na n nga;
Dinghpring n-gup, Hpaji ga sup;
Masu magaw, Shinglet shachyaw;
Atawk kau ai, hkrum na re ai;
Dinghpring ai wa, Tsaw myit chye nga;
Tara n lang wa, Manai ai ga;
Tut tut e tsun, Teng ai n lun;
Dai kadai rai? Tai hpyen wa rai.
Shanglawt Tsing
14/8/2012


text:
Hpa ma jaw nga yang - moi na Jiwoi, Jiwa prat kaw nna Baren numraw hpe nkaja ai satan nat hku nna matsat ai re. Miwa myu ni sha Baren hpe shareng ai re. Anhte miwa n rai ga ai. Miwa a majaw malizup Tanghpre de nga yak sai, Mungdan ting mai lung kran nna krin ai hpe nmai malap ai. Ji nat nga tim shinggyim masha ni hpe garum ai hpe gaw, Gum gun gumhpai nat ngu jaw jau ai re. Maran Du ni nat gaw * Ning Yan Naw re majan hta shi hpe shagreng ai re. Baren hpe gaw hpa rai satan nat hku matsat a ni? nga yang -shi gaw satan re majaw shi hkum hpe shabrang kasha tai nna nla dap de sa nna mahkawn ma ni hpe, mawng shapraw la nna nam de du jang sha kau ai da, raitim nam e Kumba nhpang du jang Baren atsam mat mat jang num kasha ni je la mi nga jang sa hkye la ma ai da. Dai majaw num hkungran ai shaloi Baren satan sama katsut na matu kumba nhpang galaw da ai kaw lai ai re. Dai majaw moi gaw hkung ran sai nga tim kumba num re ni? she nga ai re. Baren hpe satan nat hku she Jiwa ni mu ai re.
Moi na Wunpawng htunghking hta gaw Du ni tim madai nat lu ra ai. Moi gaw, Sut su mayu yang, mayat maya mayu ymg, majan dang mayu yang, htingram mayu yang - madai nat hpe shagreng nna manau dum ai re. Madai nat mung gum gun hpa re. Satan n re. Manau shadung mung Wunpawngsha ni a htunghking majing re. Manau shadung maka lam ni grai naw nga ai. Dai gaw hpang de ra jang she ka sana re. Moi na Jiwoi jiwa prat Wunpawng labau hta manau nau ai shaloi, Baren labau lam lawm ai nna yu ga ai.
Ya ten grai ahkyak ai shara hkan Baren shingma hta manau shadung jung nna manau ka ai nga gaw grai yawn hpa re. Anhte ga baw gaw, "Anhte Aung Padang Yehowa Karai Kasang" ngu da nna, satan Baren hpe shagreng ai hku rai yang grai yawn hpa rai na re. Ya anhte ni majan hta awngdang ai gaw Baren garum nna n re. Yehowa Karai Kasang anhte hpang n tsap yang, lani mi pyi hkam na n re dum nga ga law. Chyum laika labau hta- King Saul- Karai Kasang ga n madat, King David- U-riah madu jan Bathsheba hpe kashun la. King Solomon - madu jan ni naw ai bala hpara naw lawm Karai Kasang n ra dik ai mu galaw, Karai Kasang kabai kau jang lam makau na lungdin sha tai mat ai hpe adum nga ga law.
Moi, Madai nat hpe shagreng manau nau tim 1977 jaw masat kaw nna gaw Christan manau ngu dai ni du hkra manau ai re. Karai Kasang kaw majai da sai Christan manau shadung hpe Wunpawng htung mung n re ai Baren shing ma kaw manau shadung jung nna ka manau ai gaw marai (1,2) hte sha bawng nna galaw da ai gaw shut kaba rai nga ai law.
Mung masha ni a shangun ma,
Duwa Maran Zau Aung
USA.


text:
3 comments:
- Anonymous said...
-
Ndai zawn laika ni law law wa ka nna US mungdan nga jinghpaw ni shalai na lit la mu law us kaw nga nna me hpa sha galaw nga ma ai kun?white house shawng hkan ngun madun ai mung galaw mu le taw .
- January 16, 2012 at 10:36 PM
- Anonymous said...
-
Re! law....
White house de sa nna,bu ga de, ka de daram maji makaw hkrum ai lam,jing hpaw mung dan n lu ding sa ngun ma dun ra nga ai law.US kaw du nga ai ni yup pyaw ,lu sha nga ma ai kun ???
- January 18, 2012 at 11:32 AM
- myujet said...
-
Maigan du W.P sha ni tinang du nga ai mungdan ni kaw galaw ra ai lit ni rai nga ma ai.US na ni gaw Sushi hkrai makai gayawp kyin ,nta,madaw,laga myubaw hkum sum hpa na hka ni wa kyin rai myu sha ni de nga na hta tinang a dinghku hka kaw hkrai kyin taw nga ma ai lo,
- January 18, 2012 at 7:36 PM


text:
Ya hkyak hkyak shi ga.
Kamram ai hpyen du kaba kawn shana wa ai.
Mana shawng shana modo 17,
mana yup tung modo 12,
yong 27 ေရလႈိင္းတဆိပ္ တစ္ဗ်ဴ ဟာ n-gun 300 jan Ja Pu,
Dabak lapran kaw but nga ma ai.
shani kaang kon Nhkram de lung na masing re.
Dai na du na re, hpot ni gaw ပဲြႀကီးပဲြေကာင္း rai sana.
yong 27 ေရလႈိင္းတဆိပ္ တစ္ဗ်ဴ ဟာ n-gun 300 jan Ja Pu,
Dabak lapran kaw but nga ma ai.
shani kaang kon Nhkram de lung na masing re.
Dai na du na re, hpot ni gaw ပဲြႀကီးပဲြေကာင္း rai sana.
Ye Howa Karai gaw an hte rau rai nga ai.


text: Jinghpaw Mungdaw Manmaw Ginwang, Manmaw mare na AD.2000 ning Masat Catholic Nawku Hpung Ginra na hpyen yen dabang hta International Peace Day (Mungkan Ngwi Pyaw Simsa Shani) lamang hpe September (21) ya jahpawt daw hta galaw lai wa sai lam shiga na chye lu ai. N dai lamang hta Jau, Mama ni, buga na myitsu Du Salang ni, saw shaga da ai myitsu kanu kawa ni hte, hpyen yen dabang na tsim yam masha ni sa du shang lawm lai wa sai lam shiga na chye lu ai. Lamang hta sa du shang lawm ai hpyen yen tsim yam ma kaji ni kawn simsa lam hpe ra sharawng awng taw nga sai lam, shanhte a hkam sha ai lam ni hpe tsun hpaw dan lai wa sai lam hpe mung na chye lu ai.


text:
Ya aten marai 5 bai lawt wa sai. Marai 4 gaw Zai Awng hpyen yen dabang na re. Ya Kunming kaw na Ying Jiang de bai wa ai hkrun lam kaw re. Laiza de wa na re. Laiza kaw na seng ang ai salang ni bai lajang nna kanu kawa ni hpang de bai sa ya na lam chye lu ai. Num kasha gaw Manmaw kaw na re. Bungli galaw ai ni a matu shat shadu ya ra ai re. Ya num kasha hpe mung n-ta wa shangun sai ngu chye lu ai.
Lai wa sai November shata, Ga Ra Yang mare kaw na hpyen yen let Zai Awng hpyen yen dabang kaw shingbyi nga yang, Miwa mung kaw shata myi Yuan 2500 lu ai bungli jaw na nga nna masha langai wa shaga ai majaw hkan nang mat ai kawn, ndai zawn dut sha kau hkrum ai re lam Nbwi Htu Mai kawn chye lu ai. Dut sha kau hkrum ai ma ni a kanu kawa ni hkan sagawn nga ai lam chye ai majaw, Kunming kaw du nga ai Nbwi Htu Mai kawn tsaw ra shawang myit hte hkan sagawn ai shaloi, Kunming mare kaba jut shara mi hta mying pyi n kap ai namhpun galaw jak rung kaw ya na zawn ramma 13 hpe wa mu tam ai re. Jak rung madu ni hpe dai ramma ni hpe dat ya na matu tsun yang, ndai ramma ni a hka garai n wa shi ai ngu tsun ma ai. Shanhte hpe wa sa da ai wa hpe mung n mu sai ngu tsun ai. Nbwi Htu Mai gaw seng ang ai salang ni hte matut mahkai nna dai ramma ni hpe shalawt na matu shakut lai wa sai. Ya aten marai 5 hpe gaw jak rung madu ni n-ta bai wa shangun sai. Matut nna ngam nga ai marai 8 hpe naw shalawt na matu yawng jawm shakut ra na rai.
Shana ai.
Kareng Awng
Laiza


text:
=================
Myu Tsaw share ninghkring ni hpang de mi wa ni na ning mu hpe shaleng dan mayu ai miwa ni tsun ai hta myen gaw IS hta grau ai du sat myu hpan re dai majaw munggu kaw sha gasat nga yang nmai na re mahkrai ni di ra ai hpe di run ra ai hpe run rai na shara shagu myu shagu lam kaba shagu de n gun dat na gasat na she madung rai wa ai hku miwa ni mu mada ai lam re.
Lama wa munggu kaw FUA ni dung kau ai she rai tim myen gwi gaw sa lai ten pi she nlu hkra manyi hkra ji grawng Langda ni hte gap taw na sha re.
Dai majaw myu kaba law law lam kaba law law de gade miman ntau n matsan dum taw ai sha gasat bang wa yang she mai na re nga miwa ni mu mada ai da.
Dai majaw Tsawra myit sha rawng taw yang gaw majan ndai dang na lam nmai byin ai ngu miwa ni mu mada ai .
Dai majaw galaw ra ai hpe gade miman ntau ai sha galaw gun hpai yang gaw awng dang na re da.
ZJ


text:
Ndai ten hta Wunpawng Kachin Myusha ni WUNPAWNG HKANAN MUNGDAN de shang lu na matu Mungdan ting shadang nna gap hkat jahkring sign htu lamang hpe gwi gwi ja ja ninghkap nna laidi ra ai ninggam kaba rai nga ai.
Myen asuya hte gaw, gap hkat jahkring sign htu ngut ai hpang shaning 100 ning na hkra jahta bawngban tim anhte myit mada ai mungmasa mahtai lu mai sana nre. Myen asuya yawshada ai mungdan ting gap hkat jahkring ngu ai gaw anhte hpe mungmasa mahtai jaw na matu nre. Laknak lang Rawt Malan Hpung ni hpe gau ngwi ngwi ginchyum dat kau lu na matu HPAILA TAM AI lamang kaba she re.
MYEN ASUYA HPA MAJAW MUNGDAN TING GAP HKAT JAHKRING MASING LU HKRA GALAW MAYU AI?
Hpyen asuya majing naw rai taw nga ai kyant hkaing party Thein Sein asuya ni hkrit dik htum ai gaw, laknak lang Rawt Malan Wuhpung ni hpe hkrit dik htum re. Laga ngam ai mungmasa party hpung hte laknak nlang ai sha gasu gabrawng ninghkap taw nga ai ni kadai hpe mung tsepkawp nhkrit ai. Laknak nlang mungmasa party hpung ni hte gasu gabrawng ninghkap taw nga ai ni yawng hpe gaw 2008 constitution hte abyen matep rim zing kau mai ai. Raitim Laknak lang Rawt Malan hpung ni hpe gaw 2008 constitution hte abyen matep rim zing nmai ai. Ndai gaw myen asuya a matu yak dik htum ai MANGHKANG KABA nan rai taw nga malu ai, ndai hpe laknak lang Rawt Malan hpung ni yawng chye na tawn nna mungdan ting gap hkat jahkring sign shawng htu kau ai lam tsepkawp nmai galaw na re. Myen asuya gaw laknak lang Rawt Malan Hpung ni yawng hpe kalangta gasat yang nmai dang mat sai lam mu mada mat sai majaw ahkyak madung UNFC hpe shawng ga ayai mat hkra maw lanyet taw nga ai re.
Hpyen asuya majing naw rai taw nga ai kyant hkaing party Thein Sein asuya ni hkrit dik htum ai gaw, laknak lang Rawt Malan Wuhpung ni hpe hkrit dik htum re. Laga ngam ai mungmasa party hpung hte laknak nlang ai sha gasu gabrawng ninghkap taw nga ai ni kadai hpe mung tsepkawp nhkrit ai. Laknak nlang mungmasa party hpung ni hte gasu gabrawng ninghkap taw nga ai ni yawng hpe gaw 2008 constitution hte abyen matep rim zing kau mai ai. Raitim Laknak lang Rawt Malan hpung ni hpe gaw 2008 constitution hte abyen matep rim zing nmai ai. Ndai gaw myen asuya a matu yak dik htum ai MANGHKANG KABA nan rai taw nga malu ai, ndai hpe laknak lang Rawt Malan hpung ni yawng chye na tawn nna mungdan ting gap hkat jahkring sign shawng htu kau ai lam tsepkawp nmai galaw na re. Myen asuya gaw laknak lang Rawt Malan Hpung ni yawng hpe kalangta gasat yang nmai dang mat sai lam mu mada mat sai majaw ahkyak madung UNFC hpe shawng ga ayai mat hkra maw lanyet taw nga ai re.
Dai majaw ya du na 24, 25, 26/07/2014 Laiza zuphpawng hta ahkyak madung gaw UNFC ni hku nna hkam dahka nga ai Federal munghpawm mungmasa hkrang myit hkrum lam lu ai hpang she mungdan ting gap hkat jahkring sign htu na matu nsen langai sha pru hkra dating ga.
Sau Nan Du
By JPKS blog


text:
February (22) bat Masum
SUU KYI MYITKYINA KAW ZUPHPAWNG GALAW NA
February (22) bat Masum
Labels: Jinghpaw Mung Shiga
21 comments:
- Anonymous said...
-
Ndai myeng num hpe gyam sak kau ra ai
- February 22, 2012 at 10:09 PM
- Anonymous said...
-
Myen gaw ,jing hpaw ni mungdan ga garan na hpe n stun sha praw ai ma jaw ,ma kaw Jan hpe dat bang dat sai ,,
- February 22, 2012 at 10:49 PM
- Anonymous said...
-
myen kaw n'dai hpe gadai mung hkum madi shadaw mu jinghpaw mung na WP sha ni e,သူငယ္ျပန္ေရာဂါ byin taw sai re. shi kawa myen gam jinghpaw mung de lanyan lung wa ai a majaw ya du hkra anhte ni yak taw nga ai, ya kasha myen kaw bai lanyan lung wa sai.
- February 23, 2012 at 3:18 AM
- Anonymous said...
-
myen kaw n'dai hpe gadai mung hkum madi shadaw mu jinghpaw mung na WP sha ni e,သူငယ္ျပန္ေရာဂါ byin taw sai re. shi kawa myen gam jinghpaw mung de lanyan lung wa ai a majaw ya du hkra anhte ni yak taw nga ai, ya kasha myen kaw bai lanyan lung wa sai.
- February 23, 2012 at 3:19 AM
- Anonymous said...
-
myen kaw n'dai hpe gadai mung hkum madi shadaw mu jinghpaw mung na WP sha ni e,သူငယ္ျပန္ေရာဂါ byin taw sai re. shi kawa myen gam jinghpaw mung de lanyan lung wa ai a majaw ya du hkra anhte ni yak taw nga ai, ya kasha myen kaw bai lanyan lung wa sai.
- February 23, 2012 at 3:21 AM
- Shanghtin said...
-
an hte yawng a gawng malai ya jinghpaw mung kaw nga ai myit su salang ni tsung ra ai ga gaw, an hte jinghpaw mung hpe anhte hpe galoi up na, hpyi taw ai ten jaw yang jaw, n jaw jang gaw myen ni hpe gap sat na la ra na re lam ni hte atsawm shaga yu na a tsawm n chye htang jang gaw dut sat ladat hte lai na re lam ni tsung ra ai law...
N dai myen ni gara wa hpe mung ga ngwi ga pyaw n mai shaga ai, mazut ai myu ni hpe mazut ai ladat lang ra ai...kachyi pa n mai shayawm sai ..an hte sum machyi ai grai nang law mat sai...
- February 23, 2012 at 3:34 AM
- Anonymous said...
-
DR tu ja ,hpa baw ma na bu nga ai kun ,,ya du hkra ,,n chye ai gaw ,,,
- February 23, 2012 at 4:15 AM
- Anonymous said...
-
Myen ngu ai ,sum sing mung Dan hta nga ai nga Yang pi ,,n shang na
- February 23, 2012 at 4:17 AM
- Anonymous said...
-
Jing hpaw ni myen hpe lu rim Yang ,bai dat ai gaw ,hpa baw ,,map n chye na ,sha da n sten na ,,sat kau ai grai law sai ,,,myen hpe gaw dat ,,sha da gaw sat ,,hpa baw ma ,,gum tang gam shawng hpe tsun dat mu ,,KK ,,kaw ma ra raw na ,,bung li bai ma tut ga law mu ,,ngu na ,,,,,
- February 23, 2012 at 4:23 AM
- Sergert said...
-
ASSK (NlD)
jinghpaw mung de sadu lam hte seng nna,
laga Myen shiga dap ni de, N-hkap la, N-gawn nsawn ai lam. Shang htawng madun ra ai.
- February 23, 2012 at 7:41 AM
- Anonymous said...
-
ndai sawa dinggai nat kanu du yang,atsawm sha hkap san ra ai gaw,anhte gin ra de hpa sa kalaw ai lam,myen hpen dap kawn myu sha myit masing hte shata 7 tut anhte a buga hta laja lana majan bin na myu sha ni tsin yam hkrum sha nga ai ten,hpa rai jinghpaw a matu ga n shaga ai lam ni hpe san ra na re,ndai sawa jan a kawa na majaw ya du hkra anhte jam jau nga ai re,hka ji ra na re.
- February 23, 2012 at 9:46 AM
- Anonymous said...
-
ndai Su Kyi gaw myen jet jet nre ai
general aung san gaw hkang hte myen kabya re
Aung San a madu jan Daw Hkin Kyi gaw Kayin jet jet re lo
comment nkau mi kaw shi hpe myen shadu ai ni hpe tsun dan ai sha re ai
- February 23, 2012 at 10:01 AM
- Wunli said...
-
Ya ten gaw Aung Sann kaw hpe pawt taw na ten nrai na shadu ai. Shi a majaw Mungkan ting myen mung na lam hpe myit grau shang sha wa ai ngu mai tsun ai. Asuya ni hkrit ai ma KIA/O hpe nre Aung Sann Kaw hpe hkrit ai she re. Shang lawt ni gasat nga ai hpe shi hpa ntsun ai sha simsa lam hpe sha tsun majaw ma mungkan ting shanglawt ni galaw ai jaw ai mu jut hku mu ya ai re. Ya ten shi hpe madi shadaw ai ngu ntsun tim tinang mung daw bu ga de Mungkan ting hkrit hkung ga ai ning hkring langai du ai ngu hpe gaw anhte mung madu myit hte kabu gara atsawm hkap tau la na gaw ra na re.......
- February 23, 2012 at 10:54 AM
- Anonymous said...
-
awng san kaw wa gaw shi mung 2008 rip kawp ta ra hpe hkap la ai wa re ya ahn hte ni shi hpe ah kaw ah law di hkap la jang ahn hte wp myu sh ani ya shang lawt ga law taw ai hpa la chyum pru na kun du daw sia hkraw hkrum ai ti nang ah prat hkrung nga tim htyen za taw ai ni ah myi man hpe tau le ah tsawm sha naw ting lik yu ga hkap la mai ai baw re kun n hkap la mai ai baw re kun ya KIA.KIO ni ka sat taw ai gaw hpa majaw ta 2008 rip gawp ta ra hpe n hkap la ai majaw ka sat hpang wa ai wa n re i wp myu sha ni ma sha ni jum dwi jaw sh aia hpe sha nau hkum lat taw sa na na prat ma yam tai mat ra na awng san kaw myit ka j arawng jang hpa majaw 2008 rip gawp ta ra hpe hkap la ah ta shi pyi moi gaw n hkap la ia re le ya hpang i she hpa baw myit lu di na hkap la ai ta naw she myit yu ga ma sh ani ah tsawm nga sh agu hkum kam mu mung kan ga ba kaw na ni hkung ga sha gu ahn hte hkung ga ra sa na i naw she myit yu ga
- February 23, 2012 at 11:07 AM
- Anonymous said...
-
ga wa zawn an hte W.P myu sha ni hpe woi shadam maw ai kun?woi shanglawt na lam gaw ga ga n nga na re....myit yu magan n jaw ma gan re...W.P myu sha ni myit yu ga?????????????
- February 23, 2012 at 2:05 PM
- Anonymous said...
-
aung san kaw ndai hpe mung n.kam hkap la mat sai.. an hte wp myu sha ni na matu myen a man hte mungkan a man e hpa wa tsun lawm nga a ta???????
- February 23, 2012 at 7:06 PM
- Anonymous said...
-
Ndai Kaw wa hpe kaloi nmai kam ai hpe dum ga,K.K hpe sha kam ga,shi gaw myen bawnu tsaw dik jan re,anhte a hpyen tai wa na wa sha re,Democracy gaw anhte myen hte jawm la yang nkaja ai,anhte hkrai awm dawm lu ai hpang she Democracy gaw kaja dik re,nre jang anhte myusha ni a lamu ga mying mungkan ntsa na mat mat na lu oi...kadai masha law dik rai?kadai gaw myit magaw dik rai ta? tsawra let.
- February 24, 2012 at 1:34 AM
- Anonymous said...
-
Dai ni anhte jingphaw ni atsawm sha myit ra sai.
kadai wa kaw ning baw galaw ging ai gnu ai hpe.
ya ten hta an hte hkai lu tsap sai kun;
- February 24, 2012 at 8:55 PM
- Anonymous said...
-
An hte WP sha ni lawan mungdan lu u ga low.Karai kasang kaw ahkyi law law hpyi ga low. Aung san kaw hpe nmai madi shadaw ai. shi gaw Myen she re.
- February 24, 2012 at 9:06 PM
- lahtaw brang san said...
-
myu hpe tsaw ai ngai hku na kaw mung masa lam pha nchye ai rai tim karai hta kam let lamshagu hta awng dang wa na matu tut kyuhpyi ya nga na.lani mi na aten hta karai kasang gaw anhte ra nga ai lam hpe teng sha lam madun ya na hpe kam let
- February 24, 2012 at 9:07 PM
- Anonymous said...
-
Dai ni anhte jingphaw ni atsawm sha myit ra sai.
kadai wa kaw ning baw galaw ging ai gnu ai hpe.
ya ten hta an hte hkai lu tsap sai kun;
- February 24, 2012 at 9:11 PM


text:
Prat jaw ai labau ginshi, myu jaw ai ru sai sumri hpe rit matut ya ai, len matut ya ai, myu a shawng lam maka yi-ngam hpe atsam htum, n'gun htum, mahkrai matut len shatsawm ya ai. Sak hte rau myu hte mungdan hpe manu shadan, myu a matu hpa mi byin byin, ganing re hpyen hpe mi rai rai, n'gun mi alu, atsam mi alu, gasat adawt shamyit ai. Gahpring gahpran n'rau n'htau, machyu pala maran htu ai lapran, asak hpe lahpaw hte magap tawn nna, matse labye n'shawp n'kap dik ai hpyen kaba hpe gap anut, htu matsut, magra ashin, azat shamyit, tawk manyi, gatawng sharu, masin mi adik, pawt n'gut ai shadik ten hpring gasat je, adawt je, majan pa hta arawng kaba mi alu rai majan hpyen man hta rai hkrut hka shin ten hkum tsun, salu salat gatsut na ten pyi n'lu, sadi maja gap anut, nga ai shawng lam majan pa kaw du nga ai.
Nu a hkri tung tsaw ra dik ai myu tsaw mung tsaw, share ninghkring kaba chying hkai Nu a shadang shayi, brang zet, hkawn zet ni e, Nu a sindai kraw lawang kata, n'ji n'mu hkam sha dik ai tim Nu n'hkrap ai, Nu arawng la ai, Ma hpe Nu shangai ai arawng la ai, shagrau hkungga kam hpa ai. Nu a lwi pru nga ai myi pwi ni kabu myi prwi she re lu, Myu ting hpe hkye ai, Myu sha yawng a shawng maka a matu n'hkrit n'tsang n'gang tai ya nna lam hpaw ya ai, lam woi ya ai, Nu shangai chying hkai dat ai arawng la dik n'ngai. Karai Wa a shaman chyeju shakawn n'ngai.
Ma hkum hkrit, hkum tsang, hkum myit kaji, Karai Wa hte Nu, makyin jinghku amyu sha ni yawng Ma a makau grup grup rau rai nga ai, n'gun dating u, hkum hting nut, teng man ai, Tara ai majan hta gwi gwi gasat yaw. Nu a sari, Myu a sari, hkum shayawm , kaji kawa, kahpu kanau ni hpe sat ai, Nu num ni hpe roi rip sat ai, ma kaji ni hpe htumrin kata htu sat ai, dum n'ta nat kau ya ai, arung arai yawng jahten la kau ya ai, ja gumhpraw sutgan yawng gashun la kau ya ai, chyasam sawa ni hpe gasat kau u sat kau u, Nu maroi n'nyi, masin n'si dik ai hte numhtet shagrau atsam jaw dat ai yaw.
Ma hkam kaja u ga, Ma n'gun atsam hpring u ga. Magrau grang ai, sadi dung ai Nu a Ma rai u ga.
Kyu Hpyi Ya Nu….. Ma a chying hkai NU.....!
Baren Numraw


text:
Nsin nhtoi shani shana ten hpring myu sha yawng hpe hkye hkrang la na masing chyu shakut, sha ai ten, yup ai ten, sadi maja, jamjau ai hpe arang shatai, kawsi hpang gara ai hte machyi mayan, jigrawng gawa ai hpe shabri shabra shatai, Myu Sha yawng hpe dip shamyit nga ai matse labye hpyen hpe salu salat hte gasat shamyit, n'sin kaw na ninghtoi de dun shapraw, mayam prat kaw na hpyen gumshem a roirip ai lata kaw na woi shanglawt hkra gasat ai, Myu Sha ni a shawng lam dingbai dingna yawng hpe jasan jaseng hkyen jasan shakut ya ai share shagan myu tsaw ninghkring ni nanhte rai myit dai.
Karai a shaman chyeju kawp e ten hpring ngwi pyaw hkam kaja ai hte Karai a Chyoipra ai Wenyi n'gun atsam hte galoi mung makawp maga ya ai hte wenyi dat kasa hpring nga u ga Madu nang hte rau rai nga ai, mung chying shawa yawng ten tup kyu hpyi n'gun jaw ngaga ai hte, Nuwa, Hpunau, jinghku jingyu, mayu dama ni yawng kam hpa dik nga ga ai yaw. Tsaw ra dik nga ga ai. Nanhte hte myit langai sha rai nga ga ai yaw.
Padang dip la lu hkra galoi mung shakut nga lu u ga ngu yawng kyu hpyi dat ya ga ai. Shagrau sha a arawng la hkunga ai.
Baren Numraw


text:
Jinghpaw Wunpawng Amyu Sha Hpung
Kachin National Organization
Email: info@kachinland.org, Website: www.kachinland.org
Ninghtoi: 27th May 2013 KNO GINJAW ZUPHPAWNG DAWDAN NDAU SHABRA LAIKA 1. Jinghpaw Wunpawng Amyu Sha Hpung Ginjaw salang ni 2013 April shata 28th ya shani UK kaw tinang amyu sha lawt lu lam zuhpawng hpe myithkrum myit ra let awngdan ai hte bawngban la lu sai. 2. Dai zuphpawng hta ya yang na tinang amyu sha mung masa lam yan, Myen mung myu sha baw sang ni a masa lam, mungkan mungdan UN, EU, US, Japan, Miwa, Gala hte ASEAN mungdan ni a myen mung hte seng ai masa lam yan ni hte Myen gumshen hpyen ni a masa lam ni hpe sung sung maram bawngban dinglik la lu sai. 3. Dai zuphpawng hta ginchyum dat dawdan myithkrum lu ai lam ni gaw: (i) Jinghpaw Wunpawng Amyu Sha Hpung gaw tinang KNO rapdaw kaw nna shagrin da sai: (1) Jinghpaw Wunpawng Mungdan hpe Shanglawt awmdawm ahkaw ahkang hte hpring zup ai mungdan byin hkra galaw sa wa na. (2) Jinghpaw Wunpawng Mungdan hta dimokresi uphkang masa lam hpe lang na. Mung shawa masha ni kaw nna, mung shawa masha ni a matu, mung shawa asuya hpaw shabawn na. (3) Jinghpaw Wunpawng, Kayin, Karenni, Sam, Hkang , Rahkine, Mon hte Myen amyu bawsang ni yawng,shang lawm nna, jet ai federal munghpawm mungdan gawgap na rai yang, shang lawm na, ngu ai dawhpum bandung ni hte maren, amyu sha lawt lu lam hta ngang ngang, kang kang matut shakut shaja sa wa na. Jinghpaw Wunpawng Amyu Sha Hpung gaw amyu sha mung masa uhpung langai hku, tinang mung shawa hpe madung da ai myu tsaw, mung tsaw mung masa myit sharawt ai lam masing ni hpe tinang buga, amyu sha ni nga ai maigan mungdan shara shagu hta matut manoi galaw shakut shaja sa wa na. Tinang amyu sha lawt lu lam shakut shaja nga ai uhpung uhpung ni hte lata gindun let amyu hkye, mung hkye masing ni hpe matut manoi jawm shakut sa wa na.
(ii)
(iii)
Ginjaw Komiti Jinghpaw Wunpawng Amyu Sha Hpung (KNO)
UK Office: Thailand Office: India Office: USA Office: Tel: 44-1234 360 725, Email: kno_office@yahoo.com Email:kno_India@yahoo.com 5842 Stevens Forest Rd. #23 Tel : 44 – 798 562 1298 Columbia, MD 21034 Fax: 44-208 568 2246, USA Email: knoffice_uk@yahoo.com Email: kno_usa@yahoo.com Fax: (443) 283.4016
Denmark Office: Tel: (45) 7543 7227 Email:knodk@yahoo.co.uk
Japan Office: Email@ knojapan@yahoo.com


text:
May 25th – 28th, 2012
“Be Strong in the Lord” (Eph 6:10)
Moses Merrill Camp and Conference Center
2849 RD 31 BLDG 3
Linwood, NE 68036
1. Camp galaw nga ai aten hta buga de na mayak mahkak ni a matu nayi hkum 48 matut manoi akyu hpyi ai lam mung galaw na re.
2. Myu sha ni hpe woi awn nga ai ningbaw ningla ni kaw na numhtet ga ni mung na lu na re.
3. Camp galaw ai aten hta buga de na malu masha ni hpe shani shana daw jaw daw ya na re.
4. Camp lamang ni hpe ma kaji ni na matu, ramma ni na matu, sak kung (Dinghku de sai) ni na matu garan let lajang da ga ai.
5. Shana shagu buga de myit dum na zawn nga ai mahkawn yu ngwi hte anhte a manu dan ai htunghkying ka hkrang ni hte shanoi shapyaw ai lam galaw na re.
6. Miss Kachin Christian Family Camp lata ai lamang mung lawm na re.
Tau hkrau nna registration galaw na matu www.kaausa.org de sa nna chyeju hte shana ya marit.


text:
Shahte dai hku masu tsun, galaw nga ai gaw maigan mungdan ni hpe mungdan simsa lam galai shai sai ngu ai hpe myawk le madun nna Dollar hpa-ga kaba shalen la nga ai lam sha re.
1. Amyu bawsang ni hte gap jahkring, simsa lam lamang galaw ga baw hte mungkan mungdan de na shang gumhpraw tam lu na matu hpaga galaw nga ai. Sinna maigan asuya ni gaw myen asuya wa mungdan dinghku majan shazim kau lu na matu garum gumhpraw dollar wan lam hku garum na lam nga nga malu ai. Ga shadawn Norway asuya ni gaw myen mung simsa lam a matu garum na matu dollar wan kaba lam jaw na nga nna tsun nga ai. Dai majaw amyu bawsang lak nak lang hpung ni hpe hkan jahkrum nna zuphpawng galaw dan, hkam daka nnga ai sen jawm mahkret dan re lam ni hpe shiga dap de ka bang shabra rai myawk le galaw madun nga ma ai. Tenng sha hpa wa mi shai nga sata? SSA ni gap shazim myit hkrum ngut masai le hpa majaw matut nna htim gasat ding yang rai nga ai ta? Dai majaw teng sha hkam daga re sakse sak pru ai hku nna bawngban ai sha nrai yang hkrum jahta ai lam galaw ai gaw myen asuya wa a hpa-ga galaw lam hta grau na amyat lu na lam len ya lawm ai lam sha tai wa chye nga ai.
2. Mungdan kata mung masa lam galai shai taw nga sai ngu nna mung arawng mi alu nga tsun nga ma ai. Myen myusha ni matu jawm galai shai nga sai, tim amyu bawsang ni matu hpa baw wa galai shai nga sata? Hpyi kaw nsam amyu myu di chya shatsawm dan nna maigan hpa-ga hpung kaba ni hpe shalen bang taw nga ai lam re. Myen hpyen dap gaw shanhte a hpyenla ni hpe shabrai shaw jaw na gumhpraw pa nlu mat wa ai madang de du nga sai. Dai majaw maigan hpa-ga hpung ni, jak rung kaba ni lawan ladan shang wa nna hpaga galaw wa jang myen amyu ni hta shang gumhpraw chyai wa na lu ai, dai shaloi hpyen n’gun grau bai ja wa na re. Myen myu sha ni hta bungli lu masha law, gumhpraw lu masha law wa na rai tim amyu baw sang ni jawm gaw hpa lak lai nna gumhpraw lu wa masa nnga shi ai.
3. Myen asuya wa teng sha jet ai munghpawm mungdan hpe gaw de mayu ai hte, mungdan dinghku majan hpe zepzi dawm shatsim kau mayu yang;
1. Hpa majaw myen hpyen dap ni n’gun htu ding yang, shamu shamawt ding yang hte majan shazim ai lam hpe n dau ai lam n’galaw ai.
2. Myen asuya a pali-man hta dinghku majan ni hpe dawm kau lu na lam hte seng nna hpa majaw bawngban daw dan ai lam ngalaw ai ,
3. Amyu bawsang ni n ra ai 2008 a munghpawm uphkang tara kanu hpe gram byeng kau ai lam hpa majaw n’galaw ai
4. Hpa majaw UNFC amyu bawsang dap hpawm ni hpe shaga zuphpawng nna kalang ta mung hpawm a mung masa manghkang ni hpe n kam hparan kau ai.
5. Myen hpyen dap hte Shanglawt gaw, 2011 June majan hpang kawn majan shazim na matu hkrum jahta ai 2012 June 20 e Mai Ja Yang hta bai hkrum ai hte rai yang (7) lang dang rai wa sai, tim hpa majaw asuya maga de na dat kasa ni sa shagu grak lagra re dawdan mai ai gabaw nnga ai sha ten shama hkrum nna ngut mat mat re ta?.. ndai zawn hkrum jahta ai gaw maigan dollar hpaga galaw ai lam re.


text:
Dai ni na ten myen hte annau ni a mung masa pinra hpe masam maram dat yu yang, shata jan mai ai shagawng shana da hkap hkap chyai ai ma prat hpe grai shingran mu marit ai zawn, moi na annau ni a wanglu wanglang ahkaw ahkang hpring shimlum ai hte myitmu samsi Nu yan Wa a lahpyen hta kaba wa ai hpe grai myit shingran ai. Moi na annau ni a lamu ga dai ni shimlum lam n'nga mat ai gaw kade majaw re hpe yawng chye nga saga ai re jaw, myen galaw wa chye ai, myen galaw lai wa sai hpe tau hkrau nna dahkap hkap ai zawn annau ni mung tau hkrau mu chye nna, tau hkrau shingla shingdang malan kau lu na gaw madung re.
Myen mung madu a daru magam grin nga lu na matu, ladat tam chyalu rai nga ai zawn hpyen majan masing masa hpe mung dai hte maren lajang galaw chyalu re rai yang dai ni ten gaw myen a masu ai mung htum wa na daram rai sai, htum nan htum sai ngu tsun lu sai hte myit htum a jumju galaw nga sai hpe mung annau ni dum chye ra saga ai. N'lu sha ai shan, jit rap rap bun ngu ai hpa, gamu n'dang ai wa a matu shadai kawa ngu ai hpa byin nga. Hpang hpang ai wa chyinghka la ngu ai ladat hte ra mara byin mabyin mara yawng gaw annau ni n'tsa kaw mara kau ya lu hkra mayun shakut nga ai. Maigan ni grau madi shadaw wa hkra annau ni hpe kasu kabrawng hpung ngu ai de grau grau dip madun wa nga ai ten re.
Myen gaw shanhte myu kaba ladat ngang grin hkra bawnu htum hpaji shaw ladat tam nga chyalu re hte dai ni Thein Sein mung Than Shwe hte maren sha re. Madu a daru arawng aya grin hkra madu hte nyi nawn ai ni madu shangun lu ai ni, n'byin tim madu hte rau si na ni hpe she madu gumsan byin nga ai ten ahkyak ai bungli ni hta shatsam nga ai re. Ya dai ni Wunji ni hpe galai shatsam ai ni yawng byin ai ni ninghtawn ai ni n're, madu hte masu magaw bung ai myit rum ni re, kara hku wa nga tim annau ni a matu laklai n'na masa kaja wa galai shai wa lu na n're. Annau ni mung myen a byin chye wa na pahkam mahkyen hpe tau hkrau chye kau lu na hte, myen a shawng, hkaleng a shawng hpungla kaja n'gun ja ai masing hpe tau jahkrat kau ra ai.
Thein Sein hpe Than shwe hta grau tsang ra ai, Thein Sein gaw num daw mi, ja mung n'rai kya mung n'rai lum nai re jaw hkangkawp re ja sha mung mai galun mung mai re re majaw annau ni Thein Sein hpe galoi n'mai kam ai. Myen kata de bawngban sa na galoi n'mai myit ai, myen hpe loi kam sai kaw na gaw sum sai ngu myit la mai ai. Myen a simsa lam gaw hta hkrup ga tsun shing jawng poi hte bung ai. Raitim myen a masing masa kata lam hpe mungkan de htawng madun lu na matu gaw annau ni tengman ai lam hpe grau chye hkra shara grat re kaw galoi mung hkrum ra ai. Shaloi she myen a lam mungkan de grau htawng madun lu na re. Annau ni myen hpe kachyi mi pyi n'hkrit ai lam madun ra ai
1- Thein Sein a gumsan rung kaw n'na mara shaprai n'dau shana wa tim madu a myen myu ni hte maigan ni hpe myi man tam ai hku htawng madun ai masa sha pru ai, kaja nga yang teng simsa lam ra ai teng, mara raw ya ai rai yang grau n'na anhte bawsang ni hpe kasu kabrawng hpung ngu ai kaw na n'dau shaprai ra ai. Bai myit san seng ai shinggyin nauna myit hte mara raw ya, mara shaprai ai teng yang mungkan de tara shang simsa lam n'dau ra ai.
2- Teng mara dat ai mara shaprai ai hte teng simsa mayu yang mungdan ting hpyen majan gasat ai hpe jahkring ra ai simsa lam n'dau ra ai. UNFC hpung yawng hpe ten mi hta sha mai bawng jahkrup ra ai. Ga garan n'na, bawngban nga ai ngu gaw myit n'san seng ai, teng simsa lam n'ra ai lachyum re. Hpyen masa hta n'tsa kaw lu tsap hkra shakut ai lam re. Dai ni simsa lam la ai hpunau ni grai sadi ra ai ten du nga sai. N'htu n'shan n'tsa tsap ai hte bung nga ai. Annau ni tsap ai hpyen masa mung masa gaw ja dik ai masa pru nga ai.
3- Tara masing hpyendan n'na jahkrat tawn n'na mung masa bawngban sa na n'gam lami laman grai n'shapraw shi ai re jaw myen a shata jan e yup dam dam n'na galaw ai masa bawngban lam hpe n'mai myit shang sha ai. Myen a zawn zawn re masa hta dum ladum hka yawng sayang gaw annau ni grai machyi mat na re. Myen asuya a tara je yang ai lam hpe maram yu n'na annau ni a shawng lam hpe tau masing jahkrat tawn lu ai hte myen a masa hpe tau hkrau mu chye lu ai.
4- Mung Masa bawngban na hpe UN dat kasa, maigan a kasa ni man kaw tara jahkrat n'na Bawngban na n'dau ra ai.
Dai ni myen a bawnu shakri ai lam htum sai. Masu magaw ai mung htum sai. Moi na zawn loili gap nna, jau gawng ladat hku gasat nga ai hku sha n'mai sai, shara ra kaw atsam mi amu n'gun mi alu htim shagrawt nang ra sai. Myen hpyen la yawng mayam hpyen la hte bung mat sai hte myen hpyen la ni ya ten annau ni hpe grai hkrit kajawng nga sai re, numla dan ai pyi nga ai hte hpyen n'kam gasat ai hpyen du hpyenla grai law nga sai. Myit daw myit ashun myit sadi run nga masai. Ya ten myen a simsa lam bawng ga ngu ai ga baw hpe grai ding lit yu ra ai. Annau ni hta mung masa hpyen masa amyet lu na hpe sung sung myit yu nna she bawngban sa yang kaja ai. Myen shagri brep nga masai. Annau ni kalang jam jau sai gaw naw dating ga, naw jamjau shalai kau nna lachyu pru hkra masa langai de du hkra gasat ra sai. Hpyen zai ladat hpe dai ni na hta grau galai shai ra ai. Hpakant de lung wa ai myen yawng hpe rim shagyen jep ra ai. Ya ten annau ni shara de majan byin nga ai de lung wa ai gaw myen hpyen la hte myen a kaichyan ni myen hpe madi shadaw ai ni sha re. Miwa hte Kala hpe mung grau jep ra ai hte Thai myu ni hpe mung ya hkyak hkyak sadi ra sai. Thai mung e nga ai mugun ningbaw ningla ni grai sadi ra ai. Myen a kaichyan hpe garum nga ai gaw Miwa re majaw Miwa hte hpaga pawng ai miwa hte bawk hti chye ai yawng hpe masam maram sadi ra ai.
Annau ni a mying dan hkung ai share shagan ningbaw ni grai law ai, n'dum mu na n'lu ka bang kau dat tim myit dum myit du nga ai re. Mying kaba ai annau ni a kaji kawa hpushawng hpuba ni hpe grai shagrau n'ngai. Grau nna annau ni hpe myit shimlum dik ai hte lawan shanglawt woi lu mu ga ngu myit mada kamhpa kyu hpyi ai.
Galoi mung gasat na.
Baren Numraw
4/9/2012


text:
Hkawp Hkungga ai Myusha ningbaw ningla ni hte, Pat Jasan magam gun nga ai ningbaw ni hpang de,
Jinghpaw mung kata Pat Jasan Magam bungli hpe galaw hpang wa ai kaw na daini du hkra Awng dang ai lam law law lu la Sai hpe mu mada ai majaw Myusha ni yawng hte rau kabu n gun lu nngai. Pat Jasan magam bungli hta woi awn nga ai ni, shang lawm magam gun ap nawng Nga ai ni yawng hpe mung na chying Chyeju dum nngai.
Rai yang, ndai laman BGF up hkang ginra de Pat Jasan magam bungli galaw sa wa ai shaloi, Pat Jasan ni a hkrun lam hpe hkum pat ai, Pat Jasan ni hpe ninghkap gasat ai lam ni nga wa sai hte maren, hkala n ba hkrum sai Pat Jasan ni mung law law wa ya ten Myitkyina tsi rung hta tsi tsi hkam la Nga ai lam hpe na chye lu ai.
Ndai zawn Pat Jasan ni hpe hkap ninghkap gasat ai majaw mung shawa masha law law, ya ten Myitkyina na n gun madun ninghkap ai lam hpe mung galaw nga sai lam chye lu ai. Ndai zawn ninghkap n gun madun ai lam hta LADAT jaw ra ai ngu mu mada ai. Ya ten ninghkap n gun madun ai Myusha ni gaw Zahkung Ting Ying hpe Hpyen madung hku myit la le, shi hte Shi a BGF hpe ninghkap ai lam galaw nga ai.
Kaja nga yang anhte a hpyen madung gaw myen hpyen wa she re hpe dum ra ga ai. Madung gaw myen hpyen wa hpe ninghkap ra ga ai. Zahkung Ting Ying wa hpe Sha mara mu nna ninghkap taw ai rai yang Mungkan kaw na mung anhte Myusha ni shada byin ai manghkang hku nna mu la mat na re. Hpyen madung gaw myen re hpe Mungkan de Htawng madun ra ga ai. Myen hpyen asuya a majaw ya na zawn byin wa ai re lam hpe madung hku Htawng madun ra ga ai.
Zahkung Ting Ying a Nta shawng Kaw sa n gun madun ninghkap na malai, myen balik dap, hpyen dap, myen asuya rung shawng hkan sa nna n gun madun ninghkap ai lam galaw yang grau tang du na re ngu mu mada ai. Kaja wa mung myen hpyen ni shingdu kawn bungli galaw ai majaw n Dai zawn re lam ni byin pru wa ai rai nga ai.
Ya ten Mungkan Kaw na Jinghpaw mung a lam, Pat Jasan ni a lam hpe grai azi yu taw nga ma ai, dai majaw anhte Myusha shada byin ai manghkang hku Mungkan Kaw na n mu hkra galaw ra ga ai. Anhte Myusha lapran byin ai manghkang re ngu Mungkan kaw na mu kau jang anhte hpe yu azi taw ai myi ni gayin mat wa na hpe tsang ra ai.
Myen hpyen wa mung Mungkan Kaw na yu azi taw ai hpe gayin ma hkra ya na zawn Myusha kata byin ai manghkang hku galaw taw nga ai re lam hpe dum ra ga ai.
Myen hpyen wa mung Mungkan Kaw na yu azi taw ai hpe gayin ma hkra ya na zawn Myusha kata byin ai manghkang hku galaw taw nga ai re lam hpe dum ra ga ai.
Dai majaw Wunpawng Myusha ni a Hpyen madung hpe mahtang madung da jawm ninghkap sa wa ga ngu Ngai a mu mada ai lam hpe tang madun dat lu nngai.
Myusha Lawt Lam Hta,
Jinghpaw Kasa
Jinghpaw Kasa


text:
Japan Mungdan du Jinghpaw Wunpawng Amyu sha ni kaw 5 February, 2012 (Laban) shana de, 6:00 pm – 9:00 pm) lapran, Tokyo mare kaw ( 51 ) ning hpring. ( 52 ) lang na Rawt Malan Masat Ninghtoi hpe awng dang ai hte galaw la lu sai lam na chye lu ai. Ndai lamang hta, Kanu mungdan kata Majan a majaw tsin-yam hkrum nga ai sai rum amyu sha ni a matu, tsawra kumhpa alu ni mung hta shinggyin la lu sai hta sha n-ga, (CNC, Japan) hte (Zomi Association, Japan) hpunau Hkang amyu sha ni kaw nna mung, hpyen yen tsin-yam ni a matu laksan alu sak jaw lai sai shiga na chye lu ai.
Lamang hpe (Daw -2) garan nhtawm, daini Kanu mungdan de ta tut hkam sha nga ai mabyin, shiga, sumla ni hpe (Power Point) hte htawng madun sanglang dan ai lam ni, myu sha lam yan mahkawn, hkrang shala, maumwi (Dramma) ni mung shang lawm lai mat wa masai lam shiga na lu ai. Ndai masat poi lamang de, laksan shaga da ai Hpunau Japan myitsu ni, Wunpawng Mungdan Shanglawt Ginjaw de (Judo) hpaji hpe sa sharin ya lai mat wa sai Japan Judo Sara (Mr. Miura), kaga amyu bawsang de na Mungchying Hpunau ni hte Japan du myu sha ni yawng marai ( 100 ) jan sa du shang lawm lai wa sai lam hpe na chye lu ai.


text:
LAJA YANG DE MYEN HPYEN NI LAKNAK KABA SHANI TING GAP
Labels: Jinghpaw Mung Shiga
3 comments:
- Anonymous said...
-
Anhte hkam tawn da ai bawm ni lama nga yang,tau hkrau nna gap gapaw kau ya nna shara la attack galaw na masing rai na re,KARAI KASANG kaw kyu hpyi NNA LADATSHAW,ninghkap shakrip kau ga, W,P ZAI LADAT.
- September 18, 2012 at 8:01 PM
- Mau Jin mau Jin said...
-
Dai hang kai bum na myen ni sinat kaba hte gap bun ai hkrai sha na nga ai le. An hte mung nga ai hte sha pyi bai gap bun ga le, hang kai bum miter gade nga ai gade tsan ai mung she chye da chyalu she re wa.
- September 18, 2012 at 8:13 PM
- Anonymous said...
-
Hpa hkum tsang mu YEHOWA KARAI KASANG yu.la nu lahku ng na re
- September 18, 2012 at 11:58 PM


text:
Social Democracy gaw Democracy Socialism (Soviet style) n re. Raitim, Capitalism hte Socialism hpe pawng gumhpawn da ai mung masa pinra rai nga ai.
Democratic Capitalism gaw Arang Madu (capitalist) ni hpe tsepkawp ahkaw ahkang hpaw let, wanglu wanglang kadai mung kadai tinang lu galaw ai daram ja gumhpraw tam mahkawng la lu na ahkaw ahkang hpaw ya ai Mung Masa rai nga ai.
Social Democracy hpe kadun hku tsun ga nga yang, "lu ai ni kaw na law law la nna, n lu ai ni hte garan jaw na," ngu ai lachyum re. Asuya gaw shang gumhpraw law law lu ai ni kaw na tax grai law hkra hta la nna, n lu ai ni hpe mung ngasat ngasa madang nau n shai hkra jaw sha ai rai nga ai. Dai hpe welfare state mung nga ma ai. Uropa mungdan ni kaw jailang ai ladat rai nga ai.
Myen Mung kaw jailang mat wa ai "Myanma way Socialism" hkrat sum mat ai gaw Capitalism (Arang Madu) ni hpe tsep kawp ninghkap ai majaw, ja gumhpraw chye tam ai sutdu ni yawng hpe jahprawng kau nna, Mungdan ting matsan mat ai majaw rai nga ai. Nambat 2 Mungdan Majan gaw Capitalism a majaw byin ai majan re majaw, majan ngut ai hpang majan a tsin yam hkrum hkra lai mat wa ai mungdan ni gaw Capitalism hpe grai nan hkrit mat ai majaw socialism ngu ai ideology hpe hkap la wa ai ten rai nga ai.
Raitim, Uropa Mungdan ni gaw dai capitalism hpe n ninghkap ai sha, Socialism hpe mung hkap la nhtawm lahkawng yen hpe kaja ai hku jailang mat wa ai shaloi, awngdang ai Mungdan ni tai wa masai.
Amerika Mungdan gaw Mungkan majan kaw mi lawm wa tim, shi mungdan kata de Pearl Sanghpaw daru (Pearl harbor) hta lai nna, majan a tsin yam dai ram n hkra lawm ai. Dai majaw, Capitalism gaw Amerika a n-gun tai wa sai. American Dream ngu ai gaw, tinang shakut ai hte maren, tinang akyu hkam sha na, tinang gam maka tinang gawgap lu na ahkaw ahkang hpe tsun ai rai nga ai. Dai majaw, nang n galaw yang, majoi joi n lu wa ai.
Uropa Mungdan (welfare state) ni hkan gaw, nang bungli n galaw tim, nang hpe asuya hku nna, nga shara jaw na, lusha jaw sha na rai nga ai. Amerika kaw gaw nang n galaw yang lam makau de du mat chyalu rai nga ai. Lusha chyawm gaw lu sha na ndai, raitim rawng na dum nta du hkra gaw n lu jaw nhten.
Raitim, Uropa kaw gaw, nang grai wa lusu hkra galaw la na n loi nga ai. Asuya ni ahkun (tax) grai law ai. Nang lu la na arang kaji kajaw sha ngam na. Amerika kaw gaw, nang galaw lu ai daram, nang kaw arang ngam mai ai.
Dai gaw, Social welfare state ni hte capitalism ni a shai ai lam rai nga ai.
Social Democracy (Europe) hte Democratic Capitalism (USA) shai ai lam....


text:
Annau ni lamu ga de n'tara ai tawt lai shang kabye sha nga ai chyasam yawng hpe lawan chyawm gawt kau ra saga ai gaw yawng chye nga ai, dai gawt kau lu na n'gun gaw annau ni a myit hkrum gumdin ai n'gun hte chyahtum chyalai n'gun rawng ai Yehowa hpe kamhpa nna teng gasat yang gaw teng annau ni ra ai awmdawm ahkaw ahkang ten kadun hta lu nan lu na re. Myen hte hpa rai bawngban chyai nga na ta? Annau ni yawng KIO/KIA a lam woi ai npu de kara shara mi nga nga ya jang lawan wa nna n'gun jat ai hte lamu ga zing majan hpe baw ra sai. Shakre majan hpe hkyen gasat ra sai.galoi asum n'jaw ai magrau grang ai myit marai hte gasat yang gaw lamu madu aga madu Yehowa gaw na ya ai hte jaw chyalu re annau ni myit masin hpe yu nga ai. Shanglawt gaw lu chyalu re, shanglawt ai myit jasat myit marai n'rawng yang gaw hpa di na, mungdan mung lu chyalu re, mungdan lu na magam myit, madu myit n'rawng yang gaw hpadi na?
Myen gaw shanhte kata de hte mungkan hpe sha kaja hkra htawng dan galaw dan nga ai gaw yawng chye sai hkrai re tim annau ni mung madu hkum hpe masha ni yu yang hkum lawm hkra atsawm hpun magap tawn ra nga ga ai. Shinggyin ahkaw ahkang ntawt lai hkrup hkra grai shen yu dinglit yu nna galaw ra sai, teng man ai majan re majaw lam shagu hta teng man ra sai, tengman ai sakse kasi madun ra sai. Dam lada ai myit jasat myit masa, sari sadang rawng ai kyanglai len, madu myit rawng ai shawa bungli hte hkrat hkawm sa ra sai.masha ni a yu kaji kau na akye kabye kau na lailen masa ni hpe koi yen kau ga.
Mungkan mungdan law law gaw sutsu ai n'hprang rai hkum ai mungdan re majaw myi ju nga ai, dai hpe yu nna myen a ga manaw hpe nkam yau tim yau ya ra ai. Grit nyem dik ai masha ngasat ngasa hpe yu nna maigan mungdan law law gaw mayen ginyu hkumbai she kabya hpaga masa hpe yu nga ai ten annau ni tinang lamu ga na nhprang rai ni hpe ja ja ninghkap dan ra ai zawn dai masing ni hpe majan man langai hku masing jahkrat gasat shatsang sa wa ra ai.bungli galaw masha ni hpe nmai galaw hkra lu sha lam hpe ladat tam nna gasat ra sai.sinat hpai ai sha hpyen nmai shadu sai, ahkang nlu ai tinang lamu ga hta wa galaw sha nga ai hpaga hpung yawng hpe gasat ra sai, dai she grau ai hpyen kaba re.
Myen gaw annau ni hpe kasu kabrawng hpung jahten sharun hpung nga nna grau nna lu madi madun hkra shakut nga na sha re, Manmaw Myitjina lam hpe bai gram na nga ninghpai nna anhte hpe bawm kapaw ai lam mahkrai jahten ai kasu kabrawng hpung re nga tsun nan tsun chyalu re, mali hka madim yawng hte hpakan hpe pat nan pat kau ra sai. Tsaw ra hkungga ai Chyurum ai myu sha ni e Karai jaw ai ninghtoi gaw du nga sai, Madu lamu ga zing madu la ai majan shakre shagrawt majan gaw ya jang hpang wa sai re majaw lawan wan myu sha yawng n'gun gakyin shabawn n'gun dating gasat sa wa saga law.
Yup n'pyaw sha n'mu ai shani shana ni grai lai wa saga ai ya dai ni kaw na gaw yerihkaw bunghku run agrawp mat ai myit shingran Karai hpe kam sham kamhpa nna myu sha ni a jamjau jamhku nni n'hkri,yawn hkyen myi prwi katsu ai sai hka lwi nna arang bang lai wa sai hkrun lam galu majan hpe annau ni ban hta shakre kau lu hkra shakut sa wa ga.
Shanglawt gaw annau ni hpe la nga sai.
Baren Numraw


text:
Sara Lashi Naw gaw 1914 ning hta Sasana Sara Ing Ram hpe woi nna Miwa Sakhkrung ga de du shang wa nhtawm, Dingga mare kaw Hpung sa de hpang da ya ai gaw daining (100) hpring sai majaw, 20-24 / 2 / 2014 ya laman hta, wu wu di di 100 ning chyeju shakawn hpawng kaba galaw hkyen nga saga ai. Hpung masha ni alu bang bang ai gaw, she jahkring la wa ra mat sai, hkum bang manu ngu pyi lau tsun sai, Nga mung 20 jan sai, Wa mung 40 jan wa sai, U gaw n dang hti mat sai .... Seng ang ai, nyi nawn ai, jinghku jingyu ni mung lu du ai ni sa du shang lawm nna, Chyeju ningnan hkam la ga law ....
By: Nam hkai hka FB


text:
SHARE SHAGAN MASAT NINGHTOI HTA SHANG-ANG NNA AMYU THE MUNGDAN SHALAWT NA MATU, N SIM N SA SHAKUT NGA AI MUNGSHAWA THE MAGAM GUN YAWNG HPANG DE WUNPAWNG MUNGDAN SHANGLAWT HPUNG GINJAW KOMITI TINGYANG UP KAW NNA, LAAKSAN N’GUN JAW SHATSAM DAT AI MUNGGA
Wunpawng Amyu hte Mungdan hpe masha wa e dip up da ai kaw na lawt lu na matu, anhte gaw, shangning (52) ning du hkra man ang wa ai mungmasa hpyen man hte gasat gala re ai kahtet majan hpyen man hta ngang kang ai mungmasa makam hpe manat jum nna, n sim n sa dating shakut nga ai rai ga ai. Hpa n nga ai sat lawat kaw nna, dai ni n dai daram re ai AMYU SHA RAWT MALAN hpungtum kaba hkrang hpawn byin tai wa hkra gaw gap wa lu ai gaw, anhte yawng jawm shakut ai a mahtai rai nga sai. Nnan rawt malan ai ten kaw nna, dai ni du hkra re ai rawt malan hkrun lam hta, 2011 ning June praw (9) ya hta kalang bai ningdaw nna, Myen hpyen ni hte majan byin wa ai shaloi gaw, anhte Wunpawng Amyu Sha ni a kata e myit hkrum lam gaw tsaw dik ai madang de du nga saga ai. N dai zawn re ai, Amyu Sha ni a myit hkrum lam hpe grit yawm lam n nga, grau grau makai hkak nna, grau grau n’gun ja wa hkra shangang shagreng da lu na ahkyak madung rai nga ai. Dai zawn byin wa lu hkra, anhte yawng jawm shakut ra ai lam rai mali ai. “MYIT HKRUM LAM GAW N’GUN RE, MYIT HKRUM AI N’GUN HPE KANING RE AI HPYEN E MUNG, N DANG LU AI” ngu ai ga malai nga ai hpe yawng chye chyalu rai saga ai.
Ya na zawn, Amyu Sha myit hkrum lam lu la ai a npawt gaw, Wunpawng Amyu Sha ni yawng mayawng myit su hprang wa nna, tinang Amyu Sha ni gaw masha wa e dip up sha hkrum ai prat kaw na lawt ra sai, tinang a shadip jahpang ahkang aya hte tinang uphkang jum hpajang lu ai lam sha n nga yang, anhte rawt galu kaba wa na n re ngu ai mungmasa myi hpaw hprang wa ai lam rai nga ai.
Ndai zawn, myi hpaw hprang wa ai gaw, shi hkrai shi byin wa ai n rai, nnan rawt malan ai ten kaw nna, dai ni du hkra, Amyu hte Mungdan a matu, tinang a akyu ara hpe kabai da nna, dating ap nawng let shakut shaja lai wa sai, magma gun myit rum manaw manang ni, Ninghpaw Ningla, Hpuawn kaji kaba hte rawt malan ai mungshawa yawng magrau grang share shagan let jawm shakut ai a mahtai nan rai nga sai.
Wunpawng Mungdan Shanglawt Hpung a mungmasa makam masham hpe tup hkrak hkam la nna, dai mungmasa Pandung de du hkra, tinang langai mi a tinggyeng akyu ara hpe n tam ai sha, pai hkra lam n yit ai Amyu Sha lawt lam SHANGLAWT RAWT MALAN MAGAM ningsang hpe tinang a tsaw dik ai lit majing hku n byin n mai, n awng dang n mai, dating dawdan nna, magam gun shakut shaja ai, tai hpyen hpe n hkrit n tsang, mungmasa hpyen man hte sinat laknak lang nna gasat ai hpyen man de sadi dung let magrau grang, Share Shagan nna tai hpyen wa hpe asum n jaw ai sha, tawk sek gasat adawt ai lam gaw RAWT MALAN SHARE SHAGAN AI LAM RAI SAI.
Shingrai, share shagan ai hte maren, tinang a asak ap nawng kau ai, hkum hkrang daw chyen ap nawng ai ni hte tinang a asak apart ten mahkra rawt malan magam bungli hta ap nawng tawn nna, shakut ai lam ni yawng gaw, SHARE SHAGAN AI, MAGRAU GRAI AI HTE RAWT MALAN JET AI LAM NI HKRAI RAI NGA AI. Nkau ni asak ap nawng ai kaw du hkra dating shakut ai lam nga shajang sai re.
Ndai zawn rai nna, Wunpawng Amyu hte Mungdan Sha ji nban jawm shakut shaja ai a mahtai gaw, ram daw n’gun rawng ai Shanglawt Asuya hte Shanglawt Hpyen Dap hpe lu gaw gap ai lam rai sai. Matut nna, anhte a mungmasa Pandung de du lu hkra, shawng lam de lahkam sa wa ra ga ai. Asak ap nawng lai wa sai myit rum SHARE MANANG NI shakut shaja nna, gaw da lu sai magam yi ngam hpe anhte lahpa galai la, matut gun hpai sa wa dingyang rai nga ga ai.
Tsaw ra kam hpa nga ai, MYITR RUM SHARE MANANG NI E, ndai lang na Myen tai hpyen wa a jahte tam htim gasat majan gaw, shawng de na majan masing ni hta laklai shai nga malu ai. Shanhte kaw nga ai hpyen n’gun ganoi yawng ngu na hpe jai lang nna, mara kata ai mungshawa ni hpe sat ai, num ma roi rip ai, mare nat, mungshawa a nai mam shutgan dusat yam nga mya la re ai n shawp dik, matse dik ai ladat hte AMYU SHAMYIT LAILEN hpe dik hkra lang nna, jahte tam gasat bang wa ai re hpe anhte yawng myi chyaw mu lu nga sai re. Amyu Sha ahkaw ahkang hte mungmasa ahkaw ahkang maren mara re ai jet ai Munghpawm jawm de gaw ga ngu Pang Lung GA SHAKA tawn da sai raitim, “KADAI HPA BYIN YANG BYIN, MYEN AMYU NI PRAWN JANG RAI SAI” ngu ai Amyu Kaba Lailen hpe Myen hpyen asuya gaw myi di chyip hkrang shapraw nga sai re. Kaga amyu sha ni hpe shamyit kau nna, n dai mung hta Myen amyu sha grin nga na ngu ai matsat shabat, yuk jahtuk re ai myit jasat hte shanhte a npu tsang hpyen hpung, hpyen la ni hpe machyi shim dik ai numhtet matsun lam ni mayun shabra jaw nna, gwi shut ai lam hpe Ne Win prat kaw nna npawt hpang nhtawm, dai ni matut n di galaw nga ma ai re. Dai matsun hta Wunpawng Myu Shayi ni hpe ladat amyu myu hku jahten sharun, ma shakap, roi rip zingri na masing ni hpe laksan matsun hkat ai hpe mu chye lu ai. Ndai zawn re ai matsat shabat yuk jahtuk masing ni, matsun ni nga nga ai majaw, anhte a Mungdan Buga de shanhte jahte tam htim gsat bang wa ai hte rau, du ai Kahtawng Buga Shara shagu kaw kaja nan ta tut galaw bang wa masai re.
Dai majaw, Myen hpyen ni du kabye ai shara shagu hta mara kata ai mung shawa ni hpe sat, nat, num ma roi rip, zingri, mya lu mya sha ai damya lailen mabyin lam ni hti n dang rai wa ai nhkan e, n dang hkam ai mung shawa ji nban hkying, mun gaw, shim lum ai Shanglawt ru jung Ginra lamu ga jarit masawn de hkum singgu hprawng yen mat shajang sai re. Nkau mi mare kaba de hprawng shingbyi shajang ai. Shingrai, Myen matse hpyen hpung a lata na lawt na matu hprawng yen taw nga ai hpyen yen mung shawa gaw, mun sanit, mun matsat du wa nga sai hpe mu chye lu ai. Hpyen yen mung shawa yawng gaw, tinang a dum nta, sun hkauna, shutgan yam nga yawng tawn kau da ai hpe Myen hpyen ni e nat jahten, sat sha, mya la ai lam galaw sai.
Jahte tam htim gasat bang wa ai Myen hpyen ni gaw, shi lu ai lanak kaji kaba hta lai nna, gung labu dat lawm ai (Chemical Weapon) bawm laknak lang nna, tinang Shanglawt Hpyen Hpung hpe gap bun ai lam ni galaw sai. Lawu ga na hpyen n’gun nga mi nga shaw jai lang nna, jahte tam jahpre bang wa ai gaw shanhte she rai nga nna, mungshawa hte Maigan de gaw, “KIO NI MAHTANG MAJAN SHAWNG BAW AI RE” ngu nna, nteng n man ai hku masu shapoi shabra nga ai hpe mu lu ai re.
Mungkan masha yawng mayawng hpe hten run, si sum shangun nga ai Ka-ni nang hpam hpyen hpe dai ni na ten hpyen kaba langai mi masat nna, mungkan mungdan shagu na masha ni e ninghkap gasat nga ai zawn, Myen hpyen asuya wa mung, ndai Ka-ni nang hpam hpyen hpe grak masing jahkrat nna ninghkap gasat nga ai re nga nna mungkan de masu hkalem tsun ndau nhtawm, kaja ta tut hta anhte Wunpawng Amyu hpe shamyit kau na matu ndai nang hpam lusha hpe katsi majan laknak kaba langai shatai nna gasat nga ai. Wunpawng Amyu ni shanu nga ai mare buga jut shagu de ndai nang hpam lusha hpe dut shangun shabra nga ai. Mare kaba na Dakkasu Jawng, Lahta Tsang Jawng hte Lapran Tsang jawng ni de laksan masing jahkrat nna, Ka-ni hte nang hpam lu sha hpe n dut n dang, dan dan leng leng dut shabra jaw nga ai. Wunpawng Amyu, Jawngma, Ramma ni hpe gasat shngte lawk shatai nna dasang jahten sharun nga ai. Shing re ai nshawp nkap dik ai maw mawn lam na majaw, anhte a kashu kasha ni, asak naw kaji ai ten hta ndai nang hpam lu sha hpyen a majaw asak sum mat ai hti n dang rai mat sai.
Mare kaba e nga ai Wunpawng myit su Salang ni mung anhte a kashu kasha ni hpe grak rai nna, hkye mawai, shading sharai lu ai lam n nga ai. Ndai daram rai nna, tai hpyen wa anhte Amyu Sha ni hpe katsi majan, kahtet majan ngu ai hpyen man amyu myu hpaw nna, gasat shamyit bang wa nga ai hpe NANG dai hku yu shalai sana kun? Ndai daram re ai masin nsi, maroi nni hpa, hkrum sha shangun ai tai hpyen wa hpe shingle gasat kau na lit anhte yawng hta nga ai n rai ni? Wunpawng Amyu hte Wunpawng Mungdan Sha dip da hkrum ai ni yawng sung sung li li dai ni myit sumru yu ra saga ai law, ngu nna, Nu Wa, Mungshawa Ji Nban yawng hpang de tang madun dat nngai rai.
Wunpawng Mungdan Shanglawt Hpung Ginjaw Komiti gaw, mungmasa mahkang a majaw byin wa ai ndai RAWT MALAN MAJAN hpe mungmasa ku ntsa e tang madun bawngban sa wa lu na matu, 2011 ning June, July kaw nna dai ni du hkra shakut nga ai. Shanhte a Ginjaw madang na dat kasa hkringmang du salang ni hte law law lang hkrum hpawng nna, bawngban shakut ai lam nga saga ai. Raitim, dai ni du hkra rai yang majan gasat gala shayawm mat wa na lam, lawu mung de nna htim shadut lung wa ai hpyen hpung ni hpe bai htingnut dawm la na lam, gasat hkat nga dingngam e maga mi de aten langai hta sha mungmasa ku ntsa kaw, mungmasa manghkang hpe jawm bawngban, hparan jasan sa wa na lam ni hpe lawng lam hkum dingnun madi madun nna, tang madun ai lam galaw sai. Raitim, namnak n tawn, ahkyak n shatai ya ai sha, aten garawt tawn nna, hpyen n’gun laba hte matut htim ganaw dingyang rai nga ma ai. Mungdaw lu ai hte n lu ai Amyu bawsang ni rawt malan nna, Mung kata e majan byin ai lam a npawt gaw, mungmasa manghkang a majaw re. Dai manghkang hpe hparan jasan kau na matu, mungmasa ku ntsa e bawngban jahkrup nna, hparan masit la ra ai ngu nna KIO gaw, mateng mabyin lam hpe tang madun sai.
2012 ning jun, July kaw nna , lang the lang hkrum bawngban ai shaloi, shanhte tang madun ai ga baw gaw, shawng de anhte (17) ning tup hkawm lai wa sai hkrun lam hte n shai ai ga baw sha re. Dai gaw lachyum npru ai lam rai nga ai. Shanhte gaw Ceasefire sen htu na, sen htu lu jang mungdan simsa sana re nga ai. Gap hkat shazim nna ku ntsa e mungmasa lam bawngban ga. Lawu mung de nna htim lung wa ai hpyen manam ni hpe dawm shayu la kau nna mungmasa manghkang hpe hparan masit la na hte seng nhtawm, hpraw san ai myit madun na lam tang madun sai. KIO kaw nna tang madun ai lam lama ma hpe hkrang shapraw ai lam n nga nhtawm, mungmasha, mungshawa hte mungkan de gaw bawngban n hkrum hkraw ai hte Ceasefire sen nhtu hkraw ai gaw KIO re ngu nna masu hkalem let n teng n man ai hku shiga shabra nga ai hpe mu lu ai. Hpa lachyum n pru ai kaw KIO hte Ceasefire sen htu lu jang simsa lam gaw gap dat lu sai re zawn zawn di nna maigan de grak lagra shiga shabra nna tinang a akyu pru na lam hpe ginjang gyin shapraw la mayu ai maw lanyet sha re ngu mu lu ai. Mungmasa manghkang gaw madung rai nga ai majaw Ceasefire sen sha htu nna mungmasa manghkang hpe n hparan ai rai yang hpa lachyum n pru nga ai phe Nu, Wa mungshawa yawng chye na hkawn hkrang ra ga ai.
Shing re ai sat lawat hpe maram yu yang teng man jet ai simsa lam hpe madung n shakut ai sha, ta tut hta amyu shamyit lailen hpe sha matut ndi, ding yang galaw nga ai tai hpyen ni she rai ma ai. Ndai zawn re ai sat lawat hpe anhte yawng myi n dawm ai yu nga nhtawm, matut nna, moi shawng de na hta grau dawn jan laklai ai hku shakut ra saga ai.
Rawt malan ai mungshawa ji nban yawng hte hpyen man shagu kaw tsap nga ai myit rum share manang ni yawng gaw myit shayawm kau ai lam tsep kawp n nga ai sha dating dawdan, shingla ganawng, myit marai atsam dat, shada kamhpa madat mara hkat, awng dang lam a npawt rai nga ai myit hkrum kahkyin gumdin lam shagreng na hte seng ang ai magam dap, makan dap a hkan sa ra ai tara ni hpe hkan shatup, tinggyeng akyu hpe tawn da, AWNG PADANG LAM HPE SHA MYIT MADA RAI NNA MAGRAU GRANG SHARE SHAGAN AI ATSAM TUP THE MATUT N DI DATING SHKUT SA WA GA ngu nna yawng hpe ja ja n’gun jaw shatsam dat nngai.
Anhte galaw sa wa nga ai magam bungli sat lawat lam ni hpe KIO Ginjaw Komiti kaw nna mungdan kata hte shinggan shara shagu de aten dep dang lu ai daram shana shabra nga ga ai. Myen hpyen asuya hte bawngban ginrat nga ai mabyin lam ni hte seng nna mung dang lu ai daram shana shabra nga ga ai. Ya gaw anhte a lam hpe asan sha ginhka mu chye lu sai. Mungshawa ni gaw anhte galaw nga ai bungli yi ngam a ntsa e madi shadaw ai law wa sai. Dik nna lawu myen mung de na hpu nau myen mungshawa ni hte kaga amyu baw sang ni anhte galaw nga ai lam a ntsa e madi shadaw ai lam ni nga shajang sai hpe mu lu ai. Dai zawn maigan wuhpung wuhpawng nkau mi kaw nna mu lawm, na lawm, na lasha, myi n dawm ai yu maram shajang wa sai hpe na chye lu ai.
Anhte shakut lu ai hta hkan nna she katsi hte kahtet majan man ni hta masan sa awng dang lu na re. Anhte a mungdan kata na sat lawat hte mungsang sat lawat ni hpe maram yu yang, ndai ten hta lani hte lani gaw anhte a matu, kaja ai lam law law nga wa sai hpe mu lu sai hte maren, Ginjaw Komiti gaw shing re ai mungasa ginjang, ginwang kaja ni hpe n shalai kau ai sha, aten dep bungli galaw nga dingyang rai sai. Majan bai baw wa ai shani kaw nna, n sim n sa kyu hpyi ya nga ai makam masham hpung shagu na hpung kanu kawa sara ni, hpung tau, hpung masha ni yawng hpe nachying chyeju dum nga ga ai. Hkristan makam hta lai, kaga hpunau ni mung, tinang hte seng ai makam masham hku nna kyu hpyi garum ya nga ai hpe mung chyeju dum n’gun lu ga ai. Ya na zawn akyu hpyi garum ya nga ai majaw anhte shakut nga ai Rawt Malan bungli grau grau awng dang wa ai hpe hkam la lu ga ai.
Matut nna, anhte kam sham ai Karai Kasang kaw kyu hpyi garum ya nga na kam ga ai. Akyu hpyi ya nga ai myit masin ni yawng pawng gumhpawn ai gaw, myit hkrum lam a npawt nhpang rai sai. Tai hpyen wa maw lanyet amyu myu shachyai nhtawm jahte tam gasat nga ai kaw nna lawt kawt lu u ga law. Shing rai law la ai rawt malan a daw nu mungshawa ji nban e madi shadaw ya nga ai hpe n’gun la nhtawm, shawng lam majan man kaw lit la nga ai ni hte mungmasha hpyen man hta lit la nga ai anhte yawng hte gaw, shamu shamawt ra ra rai kadai mung kadai tinang hta ang wa ai makan lit hpe lashum shawt, laba bawtgunhpai saw a shajang ga. Anhte shakut ai hte maren lani hte lani gaw magam bungli ni masan sa awng dang lu na kam shut shara n nga ai.
Dai nil u gaw gap da sai amyu sha ni a myit hkrum lam hpe n’gun kri tawng shatai nna, shawng lam de matut n di lahkam htawt sa wa shajang ga ngu nna, yawng hpe aja awa n’gun jaw shatsam dat nngai. Shing rai nna rawt malan ai mungshawa yawng hte myit rum ai share manaw manang yawng a ntsa e anhte kam sham nga ai Hpan Madu Karai Wa gaw, tut nawng makawp maga garum ya nga u ga law ngu, kyu hpyi ya dat let, nye a laksan n’gun jaw shatsam numhtet mungga hpe n dai kaw hpungdim dat nngai.
Hpang Madu Yehowa kaw na shaman chyeju gaw, Wunpawng Mungshawa yawng a ntsa hta mung, anhte shakut shaja gunhpai nga ai Rawt Malan Magam Bungli a ntsa e mung tut nawng anga nga u ga law.
TINGYANG UP
GINJAW KOMITI
WUNPAWNG MUNGDAN SHANGLAWT HPUNG
NINGHTOI: 10-8-2012


text:
Myen hpyen dap ni gap dat ai myawk kaba pala ni gaw jawng yu ten kaw ang nna jawng ma marai (7) hpe mung hkra mat ai lam na chye lu ai. N dai zawn hkala hkrum ai ni gaw Myitung Pan hpe lagaw kaw hkra ai lam, Galau Yaku (Mare masha) ngu ai hpe gaw kan kaw hkra nna, ya yang hkala hkrum ai jawng ma masun hpe gaw mung shawa tsirung de du taw sai lam, jawng kaji lung nga ai la kasha langai mi gaw si hkrum lai wa sai lam shiga na chye lu ai. N dai Mawk kawng kaw dung nga ai myen asuya hpyen hpung ni hta Maru ga, Rawang ga shaga ai hpyen la ni grai lawm ai lam hpe mung bunga masha ni kawn na chye lu ai.
MAW WAN MAW MAKAU KAW GASAT
Myen hpyen dap ni gap dat ai myawk kaba pala ni gaw jawng yu ten kaw ang nna jawng ma marai (7) hpe mung hkra mat ai lam na chye lu ai. N dai zawn hkala hkrum ai ni gaw Myitung Pan hpe lagaw kaw hkra ai lam, Galau Yaku (Mare masha) ngu ai hpe gaw kan kaw hkra nna, ya yang hkala hkrum ai jawng ma masun hpe gaw mung shawa tsirung de du taw sai lam, jawng kaji lung nga ai la kasha langai mi gaw si hkrum lai wa sai lam shiga na chye lu ai. N dai Mawk kawng kaw dung nga ai myen asuya hpyen hpung ni hta Maru ga, Rawang ga shaga ai hpyen la ni grai lawm ai lam hpe mung bunga masha ni kawn na chye lu ai.
Labels: Jinghpaw Mung Shiga
12 comments:
- Myujet said...
-
Marai10 si galau taw mat ai nga ga si hpe grai sha ra mat sai,mani hkala nba hkrum ai gaw myit npyaw ai,majan byin sai hte gaw mung shawa daq tsa kaw hlra machyi na gaw shi.g tawt nlu ai masa rai sai hku re,yawng a ntsa K.K sha man ya u ga
- September 13, 2012 at 7:43 PM
- Anonymous said...
-
wunpawng ga sha ga n na wunpawng sai nrawng ai ni hpe shawng shingte kau ra ai.ga ra hku sha dum tim nmai sai ni re wunpawng myingg mying n na wunpawng sai n rawng ai ni re myen num a labu n purawng na ni.kashu kasha ni a yubak tam da ya n law dum ai re...
- September 13, 2012 at 7:53 PM
- Anonymous said...
-
Tinang amyu hpe pyi bai gawa ai gaw, wunpawng ajet gaw rai nga ai kun? Dai myit su wunpawng jahten ni hpe lawan sharin shaga kau ra sai. Nrai yang yawng yet mat na. Myen a nchyang galaw nna ma ni hpe zing ri ai gaw ganang na paw pru ai amyu kun? Wunpawng amyu hta ndai zawn maka nkap ai bungli galaw ai nnga ai. Myu tsaw share shagan ni e dai ni hpe jahkrung rim la nna atsawm sha sharin shaga ra sai. Nrai yang wunpawng sari hkrat mat na hkyen nga ai. KIO ningbaw ni e asak sum mat ai jawng kaji ma a kanu kawa ni hpe atsawm sha lakawn n gun jaw la ga, bai nna hkala hkrum ai ma ni hpe mung atsawm sha tsi lajang ya ga. wunpawng amyu ni e hpyen yen nna sha gaw nmai sai, lu ai lak nak lang nna nga ai shara kaw nna Shawng lam na myutsaw share shagan ni hpe garum ra sai. Dai rai yang she awngdawm lu lawan na re. Hpang kaw sha nga nna garu gachyi nga nna myu tsaw share ni hpe myit Pu ba shangun nna sha gaw nmai sai. Yawng a ntsa kk bau sin nga u ga
- September 13, 2012 at 8:06 PM
- Jatawng Naw said...
-
A ka law! Anhte a kashu kasha, ma kaji ni hpe dikhkra makawp maga ga! Myen 10 hpe lu kapaw kau ai hta Pawngyawng jinghpaw ma kaji ni 7 ting hpe bai hkala hkrum ai gaw grau sawng machyi ai. Jawngma ni jawng yu ngut nna dum nta de zupzi wa ai hpang sa htimgap kasat shamyit yang grau kaja na sai.
Hpakant mare hte maw ginra ni gaw grai ni htep ai re majaw jawng ni hpe mung pat jahkring da yang kaja dik sai. Myen hpyen sawa ni gaw "kadai si tim si, ngai nsi yang ram sai" nga myit jasat rawng ai hkrai re. Hpakang ginra hta majan kasat ai gaw, grai zai ladat kaja shaw let htim kasat, hkap kasat ra na re ngu, hpunau ni hpe shadum dat ai law.
Karai Kasang Wa e, anhte Shapawng yawng(Kachin) myu sha kaji kaba yawng hpe tut nawng bau sin garum la rit law.
- September 13, 2012 at 9:11 PM
- Muq ningwa said...
-
Dai sawa Myen ni hpe Nahtam(NAI) ni law law Hkai da ya, Shauk pan(RIHKAW) si ni law law noi da ya rai hkap tau la ai Masat (6) Dung daju ni hpe grai chyeju dum ga ai law...Mung shawa hkra machyi wa na zawn re aini ladat hpe sha loi sadi ya mi law.....Mungkan jut shara shagu kaw nga ai Wunpawng Myu sha ni mung dang ai kan dang hpe hpai nga ga ai ngu n gun jaw dat ga ai law.....
- September 13, 2012 at 9:46 PM
- Anonymous said...
-
Lahta kaw tsun lai wa sai ti-nang hkum hpe ti-nang bai kawa ai ni hpe gaw lau lau sat kau ra ai,Kadai hpe myi rai rai kaja wa teng jang gaw sat kau ai gaw kaja dik re,Hpung sara/Hpung up myi rai rai myen wa maga de kaja nan tsap nhtawm ti-nang shan hpe bai kawa ai hpe gaw sat kau ra ai,Ya yang ndai zawn re ni gaw hpang de K.I.O/K.I.A ni ahkaw ahkang kaba bai lu jang bai maidang hkan mata na ni re ma ai.sadi maja ga.Pang wa na Lachid ni mung ka-ni sun nlu kalaw mat na tsang,nlu dut sha mat na tsang di sha K.I.A hte K.B.C grai nkaja ai nga jahpoi taw nga ma ai.Mung shawa yawng K.I.O/K.I.A woi awn ai kaw hkan sa madat mara nga ga.K.I.O/K.I.A hpe ning hkap ai lam tsep kawp nkalaw ga,K.I.O/K.I.A a ladat nkau myi njaw nhtawm dinglun ai lam hta lai na ninghkap ai tsep kawp nkalaw ga,sadi maja nga ga lu oi
- September 13, 2012 at 9:54 PM
- Anonymous said...
-
K.I.A/K.I.O hpe aja awa madi shadaw sa wa ga.Lam shagu hta hkum tsup na gaw yak gara mung dan kaw mung ningra ai lam loi li gaw nga chyalu re.Madung gaw myen gaw anhte a hpyen madung re ngu hpe dum jang kadai hpe madi shadaw ra na gaw chye na shadu ai.
- September 13, 2012 at 9:56 PM
- sammung ramma said...
-
maru ga ra wang ga ga ai ni ya ten du hkra hpa na myen hkri kan sha ma ai kun.nkam tsun ai tsun jang mung la nmai na ra ai grai ngawk ma ai.madu ai myu sha dap gara kaw nga ai nchye ai masha ni.dai ni shangai da shi chyi dwi ni hpyi lupwa kawng kaw na myit malai she nlu nga ma dawng aga.........ah...
- September 13, 2012 at 10:01 PM
- pilan said...
-
Mungkan gara jut kaw nga nga ai Maru la hte Rawang la ni e nan hte a sai kaji ai amyu sha midi angawk dik ai ni hpe lau shadum mu law shing nrai yang sat katut na yaw ,an hte sat ai sha nga hkrit hpa NGARAI mung de yaw.
- September 13, 2012 at 10:23 PM
- Anonymous said...
-
Nang gaw jinghpaw jet jet re gaw re I Na Dwi Nang Na jinghku nI kaw maru rawang sai nlawn jang sat kawn Na nga ga tsun u yaw
- September 13, 2012 at 11:37 PM
- Anonymous said...
-
myit n,su ai gaw kara myu lakung hta mung nga ai.anhte shada ga sha law hkat na lam n,nga na re. dai myit n,su ai ni hpe myit malai lawan lu na matu chyawm gaw yawng kyu chyawm hpyi ya ga.anhte myu sha ni mungdan lawan lu hkra she chyawm shakut ga.WP mungdan lu na matu lam magup hta woi ningbaw nga ai ningbaw ningla ni hte myu sha yawng a kam hpa tsaw ra ai KIO/KIA DU kaji, DU kaba, share shagan hpyen la ni yawng hpe KK tut e bausin ya nga u ga. awng san kaw hpa re n,lu ka law yang anhte ni shawng gap dit la kau ga. shing n,rai yang.........myit yu myit yu ga.
- September 14, 2012 at 2:44 AM
- Anonymous said...
-
dai maru ga ga ai, rawang ga ga ai hpyenla ni gaw Zahkung Ting Ying, Mawsi dung dingla wa a hpyen ma ni rai nga ai, grai myit npyaw sai anhte wunpawng jawng ma ni si hkala ma ai majaw. Goi e, galoi wa she majan zim na kun,Myen si baw ja ni Jinghpaw mung de hkum lung wa manu. Gumsan magam Htanshawt Thein Sein wa e, lawan dawm kau sanu ngu kyu hpyi nga let.
- September 14, 2012 at 5:20 AM